غراس العلم طريقك نحو علم شرعي راسخ. وبسم الله الحمد لله والصلاة والسلام على رسول الله حياكم الله جميعا في المجلس الثاني من التعليق على مهارة الفهم والتحليل قلنا ان هذه المهارة هي المهارة الاخطر والاهم في حياة طالب العلم. واللي تضاعف فيها كبر جدا في هذه الايام بسبب عدم السير على الطريق الصحيح
في ممارستها والتعامل معها. لكن قبل ما ابدأ هناك كلمة لابن عبد البر قلنا بدنا جميعا نحفظها ان شاء الله. حتى تبقى دستورا لنا بمناهج الطلب والتعلم. شو هي مقولة ابن عبدالبر؟ مين حافظها
ها يا جماعة مقولة ابن عبد البر اللي بنحطها هون دايما لكن هاي بدنا نحفظها ايش مقولة ابن عبد البر؟ اه شيخ ناجي طلب العلم درجات ومناقل ورتب لا ينبغي تعديها
ومن تعداها جملة فقد تعدى سبيل السلف رحمهم الله ومن تعدى سبيلهم عامدا ضل كان سبب في ضلاله احسنت بارك الله فيك. ومن تعداه مجتهدا زل فنسأل الله سبحانه وتعالى ان يجعلنا على سكة العلماء وعلى طريقتهم. وهذه القضايا اللي تكلمنا عنها في المحاضرة الاولى
اللي هي مثلا المسارعة في التكفير او التبديع ترى هي ناتجة عن هذا ايش قال؟ ومن تعدى سبيلهم عامدا ضل ومن تعداه مجتهدا زل. يعني في كلا الحالتين اذا لم تسر على طريقة التأصيل العلمي الصحيحة
ستصل الى نتائج خاطئة اما ضلال واما زلل. في كلا الحالتين من لم يسر على طرائق العلماء في بناء العلوم الشرعية وترسيخها النتيجة سلبية اما ضلال واما زلل على اقل الاحوال وكله ليس مرغوبا للانسان بالتأكيد. طيب المحاضرة السابقة تكلمنا عن مراتب الفهم
قلنا ما هي مراتب الفهم المطلوبة مني كطالب علم او كانسان متعلم ايضا سواء هندسة طب في اي تخصص ما هي المراتب او اعمار ثلاث مراتب تصاعدية الاولى الفهم السطحي اني افهم المعنى الاساسي للنص. اثنين
الفهم الاستنتاجي وهو اني اعرف ابعاد النص والدلالات البعيدة له. وهذي اصعب وتحتاج الى ملازمة للمشايخ حتى استطيع اكونها او اشكلها. ثالثا ايش يعني الفهم النقدي تارث الفهم النقدي اللي هو ايه؟ انني استطيع اقيم
النص او الكتاب الذي اقرأه. اقيم كاتبه اقيم الكلام صح او خطأ. اقيم مقطع شاهدته على اليوتيوب. اقيم كلام اي استطيع ان اقيم. وهذه اعلى اعلى المراتب وهذه لا ينالها طالب في السنة الاولى
بالشريعة. لأ هذي بدك تصبر حتى تصل لمستوى النقد والنقد البناء طبعا واما طالب يظن انه من اول سنة يلا عالفهم النقدي لا لا الله يرضى عنك. انت اول سنة سيأتي معنا تلازم شيخك الذي تجعله بينك وبين الله
سنة سنتين ثلاث هو الذي يشكل عندك الافكار الاساسية. لانه انت ما الذي يدريك ان نقدك صحيح اصلا انت هل تملك الة النقد؟ ممكن عم تنقض غلط او تقيم الرجل بشكل خاطئ
فحتى النقد شف الفهم الاستنتاجي والفهم النقدي هذه مراحل تنمو مع ملازمة الاشياخ ولا تكن في السنة الاولى اياك ان تحصلها تقول لي انا في السنة الاولى بدي اصير اه صاحب فهم استنتاجي ونقدي. انا بدربك اه بدربك عالفهم الاستنتاجي
النقدي. لكن انت ما بتتصدر وبتصير عالفيسبوك والسوشيال ميديا تقيم الكتب والاشخاص والمناهج والافكار. تبقى تتعلم مع استاذك مع معلمك ينمي فيك هذه القدرات من الفهم الاستنتاجي والنقدي. طيب. حتى لا يستهلكنا الوقت هنا
نأتي الى مبحث مهم وجدا مفيد باذن الله وهي ما هي العوامل الاساسية في عملية الفهم والتحليل انا الان طالب مدرسة طالب جامعة طالب علم شرعي طالب هندسة بس احنا استأزن كلامنا عن طلاب العلم الشرعي بس المهمة جدا للجميع
كيف اشكل قدرة عالية على الفهم والتحليل الصحيح. سواء الفهم السطحي او الاستنتاج او النقدي. الان لما نقول العوامل الاساسية التي تؤثر في عملية الفهم والتحليل. نتكلم عن الفهم بانواعه الثلاث
السطحي والاستنتاج والنقدي. طيب سنبدأ بها عاملا عاملا باذن الله. اول عامل بالتأكيد سيؤثر على مقدرتك على الفهم والتحليل في حياتك العلمية. الذكاء الطبيعي اللي ربنا قسمه الك بالتأكيد نعرف كل انسان فينا ايها الكرام
اعطاه ربنا عز وجل رزق من الذكاء والذكاء رزق. اليس كذلك ففي واحد ربنا اعطاه سبعين بالمية واحد اعطاه خمسين بالمية واحد ستين فهذا يتفاوت فيه الناس وهذا شيء لست انت من تصنعه ابتداء
بجانب من الموهبة لذلك نرى بعض العلماء خلاص انت تعتقد انه هذا واضح انه في فتح رباني عليه. يعني هو مش الحالة الطبيعية لعامة الناس. في عنده ذكاء اكثر من غيره. او
واحيانا نقرأ في تراجم بعض العلماء وكان من اذكياء الدنيا. هيك يقول عنه. وهذا يدل انه في جانب اساسي فطري ما قسمه الله لك من الذكاء. وهنا انا ذكرت فقط قصة الدارقطني كنموذج للعلماء اللي اعطي ذكاء اكثر من غيره. الدارقطني كان جالس
طالب علم بين يدي شيخه والشيخ عم يملي عليهم الاحاديث فالدارقطني كان مشغول بكتابة شيء اخر على الكراسة فاحد التلاميذ يعني احد اصدقاؤه لدار قطني بقول له لن تحفظ هكذا كلام الشيخ
شيخ يلقننا الاحاديث وانت جالس بتنسخ في موضوع اخر ما جعل الله لرجل من قلبين في جوفه الدار القطني ايش بقول لصاحبه؟ كله تمام عندي لك سؤال كم املى الشيخ الى الان؟ كم حديث املى الشيخ الى الان
فصديقه بقول له والله لست ضابطا يعني لا اتذكر كم املى الشيخ الى الان قالو الشيخ املا الى الان ثمانية عشر حديثا او ثمانية نعم ثمانية عشر حديثا وهي كالتالي حدثنا فلان عن فلان وسرد له تمنتاشر حديد
باساليبها كما هي ولم يخرم منها حرفا وهنا الطالب صديقه قال خلاص يعني جاوزك العتب لانه واضح انه ربنا معطيك قدرات ليست طبيعية ليست طبيعية انك تكون تنسخ في موضوع وقادر تركز مع الشيخ وهو يملي الحديث في موضوع اخر وضبطه وعرف الى اين وصل الشيخ. الان
هذه قدرات استثنائية. البخاري قدرة استثنائية. احمد قدرات يعني في بعض العلماء قدرات استثنائية لذلك نعم انت ان شاء الله بتستطيع تطور مهاراتك لكن لا تشترط اني لازم اثير اصبح مثلهم. حتى ما تصاب بشيء من الاحباط
انه في نهاية ربنا عز وجل اعطى اناس من القدرات اعلى من غيرهم وبدي ارضى وهذا جزء من الرضا طيب هذي بالنسبة للذكاء الطبيعي هذا اول عامل بالتأكيد سيؤثر. وهذا ما اليش حكي فيه. لانه هذا قسم من رب العالمين
نيجي الان على العامل الثاني. ثانيا التراكم المعرفي ايش يعني؟ قدراتك على الفهم والتحليل في اول سنة بتدرس فيها العلم الشرعي. ليست مثل قدرتك على الفهم والتحليل بعد عشر سنوات من دراسة العلم الشرعي. ليه
لازدياد حجم المعارف لديه خلال هاي السنوات ومن اهم الامور التي تزيد القدرات على الفهم والتحليل الاستمرار في القراءة وتحصيل المعرفة فانا في اول سنة عندي مثلا خمسة بالمية معلومات
بعد عشر سنوات الاصل صار الاصل اذا استمريتوا قرأت وتعلمت صار عندي ستين بالمية معلومات وهذا التراكم المعرفي وهذه المعلومات التي تراكمت هي ستساعدني في عملية المعالجة لاي نص اواجهه لاي فكرة اواجهها
وراح اضلني اربط لكم اياها بقضية المناهج المنحرفة اليوم في التكفير او التبديع او الغلو. انه كثير منهم هو لا يملك تراكم معرفي حقيقي بالتالي لما يتعامل مع اي نص من نصوص السلف
ويتعامل معها ويفسرها بناء على الكم المحدود الذي يملك من المعلومات لكن لو انه قرأ اكثر واكثر وتعلم اكثر واكثر طريقة معالجته لنصوص السلف لتصبح اكثر فهما اكثر استنتاجا اكثر نقدا اكثر وعيا. ليش بنقول العلماء الكبار دايما ارسخ
العالم لانه قراءته اكثر وتحصيل اكثر ومداركم اوسع. وبالتالي هذا سيساعد على معالجة نصوص السلف والنصوص التراثية بشكل اعمق وادق ولذلك دايما بنصحكم لا تستعجل لا تستعجل في تكوين التصورات. لو في معلومة الان اقتنعت فيها زي ما حكينا اعطيها هامش انه ممكن تطلع خطأ
ما تستعجل في الكلام فيها خاصة اذا كانت حساسة. اصبر خليني تزداد تراكماتي المعرفية وقراءاتي النظرزة بعد خمس ست سنوات بصير اتكلم. احنا المشكلة اخواني الطالب بدخل اول سنة اليوم الثاني تجده عالفيسبوك عم بناظر في مسائل الكفر والايمان. ولا في مسائل حساسة جدا في العلوم الشرعية. طب انت سنة اولى شريعة او انت اختي الكريمة سنة اولى او سنة
يعني يا اخي لسه لسه بدها وقت ما هي مشكلة. لا تلزم نفسك انه لازم يكون لي رأي في كل واقعة من وقائع المسلمين. لازم اجتهد في كل نوازل الامة. طب من انت
حتى تجتهد ويكون لك رأي. عادي جدا جدا تمر نوازل ومستجدات في واقعنا. انا نفسي بعد عشر سنوات اتوقف فيها عادي ليس شرطا ان يكون الي رأي فيها. وهذا هنا بيجي ورا عالصحابة وورا. يا اخي مالك بن انس كان يتوقف في مسائل
جاءه احد المستفتين من المغرب سأله عن اربعين مسألة اجابوا عن اربع خمس مسائل واثنين وثلاثين مسألة وقف ابو ثلاثة وثلاثين وقف قالوا الله اعلم قال له ماذا اقول لاهل بلدي
قال قل لهم يقول ما لك الله اعلم. ايش دقق لهم؟ وهذا مالك معقول انت احسن من مالك يعني واعلم من مالك؟ بعض الطلاب بتستغرب منه كل مسألة اله فيها رأي
وكل واقعة من الحوادث في الثورات في الجماعات في الاحزاب في الكفر في الايمان في كلها اله فيها رأي. طيب يا اخي معقول باجتماع عرفت اسكت شوي حتى تشكل تراكم معرفي لتعالج المسألة بشكل اهدأ
وبشكل احسن لعلك اليوم تكلمت بكلمة تلقي بك في النار سبعين خريفا احيانا بعض الطلاب هو لا يدرك ما الذي يحصل معه من حالة الهيجان والفتنة وشهوة الكلام اللي احدثتها شو اسمه. طيب. الركن الثالث او
الثالث او العامل الثالث المؤثر في عملية الفهم هو اه نمط التعليم الاساسي اللي هو طريقتك في تلقي العلم ابتداء انت الان اصبحت طالب علم صار لك خمس ست سنوات. ايش راح يأثر على طريقتي في الفهم والتحليل؟ ايش العامل المؤثر هون ؟
كيف تربيتي ابتداء على يد من تربيت من المشايخ وكيف كان نمط الشيخ في تعليمك وكيف كانت همتك في التفاعل مع الشيخ. هذي كلها عوامل تسمى نمط التعليم الاساسي اولا هل وفقت الى شيخ متقن
ولازمت متقن ببابه. اثنين هل كنت تتفاعل معه في التعليم بشكل جيد؟ ام كنت احضر اول الدورة درس درسين وفاق الدورة على الاونلاين والاخير ما تسمعوش اصلا تعال خبرني هل كنت لما الشيخ يكون يعطي دورات بتكتب اول باول وبتراجع الدرس في المنزل وتعود وتحضر وتأتي؟ ام انت ما شاء الله ضيوف كنتم على الحلقات
لا معك قلم ولا دفتر ولا شيء بنيجي نشرب كاسة شاي مع المشايخ والمجلس وبنروح طب بتراجع في البيت؟ لأ. طب الكتاب اه وحدك بعد ما تسمع الشيخ. في هناك مراجعة حفظ ما عندي
بالتأكيد لن تنمو ابدا مهارتك في الفهم والتحليل بهي الطريقة. فاذا طريقة تعليمك في السنوات الاولى راح تحكم حياتك بالكامل اذا كنت تتعامل بجدية في السنوات الاولى سواء مع الشيخ ومع الدرس ومع التلخيص ومع السماع مع احتفاء واهتمام واصبر
اعاد الشيخ ساعة ونص ساعتين بدي اصبر واتعلم بعض المشايخ اللي اتعلمنا على ايديهم كانوا بعد الله سبحانه وتعالى سبب في رفع الكفاءة في القدرة على السماع انه عادي اسمع محاضرة ثلاث ساعات ما عندي مشكلة. اليوم بعض الطلاب
لا بتقول له نصف ساعة يبدأ يتململ في مجلسه وبالصراح وكذا ويذهب ويعود. ليه؟ لانه انت تعودت على نمط تعليم اساسي خطأ تعودت اني بدي وجبة سريعة كلام سريع. سوشيال ميديا مقطع اكثر من ربع ساعة ما بتابع. ما عندنا وهذا بالتالي سيضعف
انتاجك المستقبلي في الفهم والتحليل. فهذا يجب ان ننتبه له. كل ما كان تعليمك الاساسي جيد كل ما كانت قدراتك في الفهم والتحليل غدا افضل وفهمتوا من ايش يعني الجودة
وراح نيجي نتكلم كيف اختار المعلم الجيد هذا كله ان شاء الله في مفاتيح الطلب. بس كان هون انا بدي اعطيك مؤشر سريع تعليمك الاساسي سيحكم حياتك فاحرص على تعليم اساسي ناجح
طيب رابعا وهي الاخطر والاطول كلامنا اليوم اه العنصر الرابع والخطير قدرة الطالب على التركيز ودفع الشتائم الذهني في اثناء عملية التعلم هذا عنصر مهم جدا جدا في عملية الفهم والتحليل
عملية التعلم سواء عملية القراءة والدراسة او سماع المحاضرات بنوعيها كل ما كنت اقدر على التركيز ودفع التشتيت اثناء سماعك لمحاضرتي الان اثناء قراطك لكتاب في المنزل اثناء حفظك اثناء سمعتك محاضرة الكترونية
كل ما كنت اقدر على التركيز كل ما كنت اقدر على الفهم والتحليل غدا وامتلكت المهارة هون رح نتكلم اخواني الكرام عن ماذا؟ عن صناعة التركيز. هاي النقطة الان ساعمق كيف اصلا قضية التركيز هذه كيف تأتي
كثير من طلاب العلم لا يلاحظ ان وقته يضيع في اثناء القراءة او السماع للمحاضرات في حالة التشتت الذهني والسبب في كثرة هذا التشتت الذهني وحصوله بصورة مستمرة عند كثير من الطلاب هو ان الطالب لا يعي ما الذي يحدث معه اثناء الدرس او
اثناء القراءة اي لا يراقب الحالة الداخلية عنده في التفكير اثناء القراءة او السماع للمحاضرة او حضور الدورات وبالتالي اشي طبيعي تلاقي واحد جالس معي الان بس بصراحة الان الحجة شو طابخة في الدار؟
راهي جلسات ولا لسا ممكن ابعث لها شوي رسالة عادي الشيخ ممكن بحكي بمحاضرة وعميق ومحموق وكذا وهو بكل برودة اعصاب جالس بفكر شو اليوم في عشا طب ابوي اليوم
وكذا طيب كيف بدي اعمل كذا؟ او عادي بتفكر في برنامج معين اخر او عملك او مش عم بتراقب انه انت خرجت من جو القاعة؟ حتى وانت في الجامعة بتلاقي المحاضر بحكي وانت في عالم اخر تماما
تحلق او حتى وانا بقرأ كتاب ممكن البعض يكون بقرأ كتاب وذهنه مش في الكتاب او احياء وخاصة في المحاضرات الالكترونية. ليش انا بقول لك لسا الحضور الوجاهي بيساعدك اكثر واكثر على التركيز. في المحاضرة الالكترونية بالله عليك كم مرة بتنسى وين وصلت
وبتلاقي الشيخ كمل كمل وانت سرحان وبتتطلق في سقف الغرفة. او في هكذا حشرة على الزجاج اشتغلت فيها. اه بعدين والله الشيخ صار له ربع ساعة بحكي. بدي ارجع مرة
وثاني هذا اذا رجعت بعدين مرة اخرى بترجع كل ما سمعت محاضرة شاف فهم. وبعد ما تخلص المحاضرة لو سألتك كم حجم المعرفة اللي حصلتها من المحاضرة؟ فعليا ضاعت المحاضرة. اما قاعد بلعب بالتلفون والشيخ عم بحكي
عادي هذا النمط اللي بصير انه بلعب بالتلفون بتصفح الفيسبوك سوشال ميديا والمحاضرة شغالة او في اكل طعامي برازق او شي وعم باكل كل شوي و بطلعه وفي جنبي كاسة شاي. وعاد مفكر انا هيك طبعا انا بحاول اقنع نفسي اني عم بدرس. يعني هو حالة اقناع
الحمد لله اليوم خلصت محاضرة. انا ما بدي اسمع منك كلمة خلصت محاضرة. انا بدي اسمع ايش استفدت من المحاضرة تعال قيم لي كمية التركيز. هل غابت عنك دقائق اثناء المحاضرة ولا ما غابت؟ ايش انحكى فيها؟ ربما المعلومة الاساسية
في الدقائق اللي انت صرحت فيها انا تقول لي تعليم الكتروني هذا فقط بديل مشان نسلك حالنا بس. اما التعليم الصحيح تأتي هنا. حتى هنا ممكن تشد بس بضل اضبط يعني انك في النهاية مستحي مني عالاقل ما بديش العب بالتلفون قدام الشيخ. طيب
اذا آآ الحالة العامة التي نمر بها اننا لا نراقب ما الذي يحصل معنا من حالة السرحان والتشتت اثناء سماع المحاضرات او القراءة. وبالتالي تكون من المخرجات النهائية من عملية القراءة وسماع المحاضرة او حتى حضور دورة كاملة ضعيفة جدا المخرجات النهائية. ثم بعد ذلك يشكو الطالب من قلة الاستفادة
من دون ان يعي اين المشكلة. يعني انت ممكن تجلس مع ابن تيمية او الغزالي او كبار المعلمين وما تستفيد. ليه؟ اكيد عنده مشكلة في المدرس هون المشكلة فيك انت انه انت لا لم تعود عقلك ودماغك التركيز في الكلام الذي يلقى
دايما سرحان. دايما شاة تسمع خمس دقائق وتسرح خمسة. واحسنكم يعني اللي يسمع خمسة بسرع خمسة. بعض الناس ومن طول المحاضرة سرحان. وراح نيجي التطبيق هذا حتى في صالاتنا اخواني
نيجي حتى عالصلاة ما هياش نفس الفكرة. انت شو قدرتك على التركيز في الصلاة؟ لما تقول الله اكبر بالله عليك كم مرة بتشيط في الركعة الاولى لحالها؟ وفي الركوع وفي السجود والركعة الثانية والثالثة والرابعة. لذلك النبي صلى الله عليه وسلم اخبر ان احدنا ينهي صلاته. بعض كتب لها ربعها خمسها سدسها حسب
قدرتك على التركيز اكيد اللي ركز من عند الله اكبر حتى السلام عليكم ورحمة الله. ليس مثل الشخص اللي ركز فقط في الركعة الاولى. بعدين ما استيقظ الا والامام يقول السلام عليكم ورحمة الله. السلام عليكم
وهذي قدرات التركيز تنميتها ليست فقط في الجانب العلمي حتى في الجانب العبادي. مهمة جدا. طيب ومن هنا نقول ايها الكرام ان اهم شيء عليك ان تتقنه في حياتك العلمية ان تلاحظ عمليات التشتت الذهني التي تحصل معك ثم تقيم نفسك بعد كل عملية
بعد كل عملية دراسية بعد كل عملية هذي فيها خطأ في الكتاب والله دقيقة اعطهم القلم هذا كل عملية دراسية هذه تحتاج تعديل فتنتبه على لحظة خروجك من اجواء الدرس ثم لحظة عودتك. وهذا ما نسميه بفن اليقظة الذهنية
الان احنا عارفين المشكلة. عرفنا المشكلة الشرود الذهني. بدنا نبدأ نعالجه مع بعض اول معالجة واخواني ان نحدث في انفسنا ما يسمى اليوم في العلم الحديث اليقظة الذهنية شو يعني اليقظة الذهنية؟ انه الان انت سمعت مني هاي اليوم المحاضرة ونبهتك على هاي القضية
من الان فصاعدا بدك تصير تعود نفسك. لما تسمع محاضرة تقيم اليوم خلص انا بدي اختبر نفسي وبدي اشكل مهارة التركيز انا بدي حط محاضرة ساعة في اي مجال معرفي شرعي حاب تسمع فيه
وبدي اشوف هاي الساعة كم مرة شتيت ذهنيا هسا انت رح تكون عارف شو الاشي اللي سمعته من المحاضرة. و شو الاشي اللي فاتني ما سمعتوش. فانا والله من اول دقيقة الى ربع ساعة كنت مركز
بعدين والله يا شيخ سرحت يلا هاي سرحت قديش سرحتك؟ نتباين احنا واحد صرح خمس دقائق بعدين رجع واحد ممكن صار عشرة بترجع بتسجل والله انا رجع لي التركيز على الدقيقة خمسة وعشرين. اذا من دقيقة خمسطعش لدقيقة خمسة وعشرين انا كنت في حالة ايش؟ تشتت ذهني وسرعان. طيب
رجع لي خمسة وعشرين. يلا. هيها سجلت اول ملاحظة للتشتت بدأت اسمع دقيقة خمسة وعشرين. على الاربعين رجعت شتيت. ومتذكر اني خلص يعني لا اتذكر كلام الشيخ من الاربعين للخمسين. هاي عشر دقائق
راحت بسجل ملاحظة اخرى من اربعين لخمسين شتت طب هاي المحاضرة الاولى هون انت انت لما عم بتركز عشو اللي عم بصير معك هاي اسمها يقظة ذهنية انه انا عم بنتبه كيف دماغي بسمع المحاضرة
وما الذي يحصل معاي اثناء السماع هونا شتيت هونا جبت هونا رشيت هونا جبت الان مع استمرارك في ممارسة اليقظة الذهنية عمليات التشتت ستقل مع الوقت وستبدأ عمليات التركيز تزداد
لانه انا عم براقب نفسي عم براقب شعوري. انا منتبه انه انا عندي مشكلة في التشتت. فعم بحاول احلها. وهذا هو الاسلوب الناجح في الحل. تسمع وتبدأ تسجل مناطق التشتت
كل مثلا اول محاضرة انا بتوقع انك رح تسجل. ممكن عشر مرات تشتت طبعا رح نعطيك الان واجب تسمعه في البيت. بس المحاضرة اتكلم عن ساعة ونصف صاعدا تجينيش على عشر دقائق تقول لي تختبر حالي. لأ المراد محاضرة كاملة. ساعة ونصف فصاعدا
كم مرة شتيت خلالها طيب مثال ذلك كأن يتذكر الطالب انه تابع المحاضرة حتى الساعة الاولى ثم حصل له شتات. ثم انتبه ان تركيزه عاد اليه بعد ذلك. وبالتالي هناك مدة معينة لا
منها شيئا من كلام المعلم فيقوم باعادة سماع هذا الجزء المفقود. ثم يستمر على هذه الطريقة ويجاهد نفسه على زيادة مستوى التركيز خلال الدرس. وهذا يصلح غالبا في المحاضرات الصوتية
او التي تكون عبر اليوتيوب. يعني انت لما تكون وجاهي عندي بجوز صعب تسجل ما تشتيت مع الشيخ وصرحت بس في اليوتيوب ممكن هاي شوية تساعدك انه ببين معك الدقيقة. ترجع في المؤشر. ببين معك الدقيقة اللي صار فيها شتات. فبتسجل رقم الدقيقة
قلت له سجل رقم الدقيقة اللي انت رجعت ركزت فيها وهكذا محاضرة محاضرتين ثلاث اربعة خمس هاي المتابعة المستمرة رح تقوي قدراتك على التركيز باذن الله. لانه اصبحت تنتبه على نمطك
خاطئ في التركيز وعلى غفلتك اعطيناكم واجب تسمعوا محاضرة على خطط تغيير اي محاضرة لقيناه في مخيم واحد اه اسمعها مدتها ساعة ونص اسمها على خطى التغيير و بدنا اياك تعبي لنا هذا الجدول
قيم لي نفسك من اله في التركيز ايش ركزت من الدقيقة الاولى الى دقيقة خمسطعش. بعدين قيم لي نفسك في التشتت. والله شتيت من هون لهون. ثم الاشياء اللي شتيت فيها
اعدت سماعها ولا لا هذا نموذج محاضرة وحدة انت من خلاله راح تكتشف نفسك. يعني انا خلص راح اتركه الك رح اسألك عنه بعدين انك عملته ولا لأ بس راح اتركه الك. هاي محاضرة واحدة بدي اجربك فيها
شوف لي كم مرة شتات خلال هاي المحاضرة وسجل لي. حتى اعرف قدرتك على التركيز طيب من الممارسات التي ربما تعين على اليقظة الذهنية هي الخشوع في الصلاة حيث يراقب طالب العلم نفسه. ايضا اختبر نفسك هينا عملنا لك جدول للصلوات الخمس. غدا
راقب لي نفسك في الصلوات الخمس بلش من الفجر لما تحكي الله اكبر حاول تسيطر عتركيزك انك ما تشتم بعدين لما تشد انتبه انت كيف تعرف انك شتيت شو قرأت الركعة الاولى؟ والله ناسي
شو دعيت في الركوع؟ والله كم مرة حكيت سبحان ربي العظيم؟ بتعرف اذا ما عرفتش معناته انت كنت سرحان للاصل انك تعد كم مرة حكيت سبحان ربي العظيم انا متذكر حكيتهم ثلاث. اذا مش متذكر كم مرة حكيت سبحان ربي العظيم اذا انت كنت سرحان في الركوع
اذا مش متذكر كم مرة حكيت سبحان ربي الاعلى؟ اذا انت سرحان في السجود. طب شو الدعاء اللي ادعيتي في السجود؟ والله ماني عارف ايش يعني. اذا هذا كله سرحان. فبالتالي انت اول ركعة تبدأ
قل الله اكبر بعدين قيم نفسك شد اعصابك الركعة الثانية بلشت تفكر في الجامعة خلص راحت. هاي بسجل الركعة الثانية راحت. الركعة الثالثة يلا استرجعت قواي هي. مرة اخرى بسم الله محاولة اخرى
وهكذا. ترى ما تفكر هاي العملية سهلة احد علماء السلف يقول جاهدت نفسي على الصلاة عشرين عاما. حتى طابت لي عشرين عاما يعني عشرين سنة هو بعود نفسه التركيز في الصلاة. حتى ربنا اعطاه هاي القدرة ان يركز في الصلاة من اولها
لاخرها تركيز في الصلاة عبادة وهي ايضا نمط تفكير ونمط حياة. انه هل انا انسان اذا دخلت في شيء بركز فيه؟ ولا انا عودت نفسي دائما السرحان وراح اكلمكم بعد شوي ليش احنا بنحب السرحان اكثر وما بنحب الشرود الذهني اكثر
لكن هذا الجدول بين ايديكم طيب الان سنسأل سؤال مهم اسباب حصول الشتات الذهني في نصف صفحة احداعش سألنا سؤال ايش اسباب حصول الشتات الذهني؟ شغل لي المايك يا شيخ عمر
بدي اسألكم سؤال كل واحد من خلال تجربته الشخصية ايش بتشعر الاشي اللي بخليك دايما تسرح بدنا نشوف يعني اكيد في اشياء كتير بحياتنا بتخلينا نفقد التركيز اثناء القراءة او السماع او الحضور للدرس. نبدأ عند الشيخ اعطينا للشيخ المايك خلص اعطيه الاقرب واحد
سريعة اسباب حصول الشتات الدهني بدنا نعبي هالفراغات شوي. اها. اول اشي اه تكرار الفعل لمدة طويلة. يعني محاضرة طويلة. نفس الموضوع. يعني صار يضحك علي صح؟ اه طيب طول المحاضرة وهذا كلام ترى دقيق
لما تكون لذلك كان العلماء يقولون كلم الناس ما دامت عيونهم موجهة اليك. فاذا انصرفت فاعلم انهم ملوك. يعني حتى العلم في الحديث انت يعني صح انت طالب الطلاب بالتركيز
لا يكلف الله نفسا الا وسعها. مش تعطيهم خمس ساعات. وتقول لهم بدكم تركزوا. لانه كل خلص يعني الواحد اله قدرات معينة. ثم يضعف بعدها احيانا اذا طول مدة المحاضرة بتسبب تشتيت. ممتاز. طب في حدا عنده قدرة ايوه عاصم اعطي لعاصم
لأ لأ بدي من بالك تحكي حتى يسمع اخوانا كثرة المشتتات اصلا. زي ايش ؟ هون هون الطلعة انت الان جالس عالمحاضرة. هيك انا بركز. انا الان جالس بسمع محاضر او قاعد في دورة. شو اللي بخلي عاصم يفقد
ابناء سماعه للمحاضرة واثناء حضوره للدورة. او اثناء قراءته للقرآن. ايش اللي بخليك ؟ اه يعني اكتر من شغلة هيك برا اصلا يعني برا بصير بفكر هون بفكر هون بفكر هون ترتب امورك ترتب الجدول المشغلات في حياتك مية بالمية عم
بتضغط عليك اثناء المحاضرة فبتبقى تتفلت عندي جامعة عندي اختبار عندي كذا عندي كذا. بس في اشياء يا الحياة فارضيتها بقدرش يعني يعني اقطعها من الحياة تماما. طيب مين عنده مشتت اخر؟ حسن اعطوني العسل
ايش عندك؟ اخواني بدي تجربتك الشخصية. احنا الان بدنا نفكر مع بعضنا مشان نعالج. اه حسن. اه يعني من المشتتات اه عدم الكتابة. يعني عند الشيخ عدم الكتابة. اه انه انا مش عم بكتب مع الشيخ قاعد الغرفة زي حسن. وقاعد هون ضيف. ضيف شرف. تمام؟ ماشي الشباب بتكتب هسا اللي عم بكتب
عم بربط ذهنه بالكتابة بس اللي مش عم بكتب يعني قديش قدرتي اني اضلني مركز مع الشيخ يا شيخ؟ اه اه الكتاب تشتتك. ممكن. طب احيانا في اشي نسبي. يعني احيانا فعلا في واحد الكتابة بتخليه يركز اكثر. في واحد لأ بقول لك اذا كتبت ضعت
ففي برضو يقظة ذهنية انه عوامل التشتت عندي ممكن تختلف عن عوامل التشتت عندك. ممكن تختلف عن شخص. يعني في شخص وحطه في غرفة منعزلة تماما تماما بقول لك قمة التركيز
في شخص عنده رهاب الاماكن المغلقة. حطه في غرفة مغلقة بظله متوتر وخايف. لأ بقول لك انا بدي اطلع الله يرضى عنك وهيك بصير احسن. ففي بعض الاشياء فيها نسبية
انا هنا بهمني انك تكتشف ذاتك اكيد كل شخص فينا فيه اسباب هي اللي بتخليه يشت اثناء الدرس او السماع وبده يحاول يلملم نفسه مرة اخرى ويحدد انا هذا بشغلني هذا بشغلني هذا بشتتني وهذه كله سبب اني ما بكمل محاضرة
ما بكمل درس ما بكمل دورة. طيب اخر واحد حمزة مخلص لأ بالمايك بالمايك شيخ ايوا سريعا عدم معرفة طالب العلم لقدراته. يعني مثلا في محاضرة نعم ممكن الشيخ يلقيها بنص ساعة. ولكن تكون خفف شوية
ها اه تكون دسمة جدا. اه. في مسألة عن اصلا المحاضرة مش جاذبة الي يعني او مستواها اعلى من مستواي. اه. فابدأ اشعر بماذا؟ بالملل. بالملل وهذي مرينا عليها قضية سابقة. قضية اختيار الشيء المتناسب مع مستواك الذهني. طيب
انا هون وضعت مجموعة من العوامل اللي ذكرها علمائنا الاكارم الكبار. وعلمائنا صدقوني وعلماء الشريعة كلامهم في مناهج التعلم ومهارات التعلم رصد كثيرا من الملاحظات اليوم الغرب عم بكتشفها. بس احنا خلص منحب الكلام عن الاجانب. ايش حكوا في هالدراسة ؟ احنا ماشي وضعنا دراسات لبعضكم اللي بحب هذا النمط
لكنني بقراءتي لكتب السلف لنا من العلماء الاكابر من سجلوا هذه الملاحظات يفوق كثير من الدراسات وسبقها بكثرة. طيب اول سبب من اسباب التشتت ذكرناه الكم القيام بعمل اخر اثناء عملية الدراسة
وهذا كثير كثير انتم بتعملوه حتى وانا بشوف بعض الاخوة انه بيمارسوا انه هو يكون يدرس يسمع محاضرة او يقرأ في كتاب والتلفون جنبه فيقوم بعملين في نفس الوقت والعقد البشري لا يستطيع ذلك
انه عم بتصفح فيسبوك او تليقرام او رسائل وصلتني عم بجاوب عليها. والشيخ بحكي اياك تضحك عنفسك وتظن انك عم تتعلم. هذا ليست عملية تعلم فممارسة عمل اخر اثناء قيامك بعملية التعلم اكبر شيء مشتت
اصل بده يتعلم بحط تلفون في اخر الغرفة حتى بسكروا بصمته والان بدي اتعلم ممكن يقول طب يا شيخ مشكلتي انه الدرس مسمعه عالتلفون بقول لك حتى بتخلق كل الواتساب والتليجرام وكل هاي الامور. وبتحط التلفون بعيد عنك حتى ما تلعب باي شيء فيه. وتجلس تنظر او تلخص وتكتب
طيب احيانا الحديث مع شخص اخر ممكن انا عم بعطي درس او محاضرة وفي طالب يتكلم مع زميله وهذا بحد ذاته لا يمكن انك تتكلم مع زميلك بنفس الوقت عم تسمع
مراقبة الناس في الطرقات خاصة اذا كان مكان الدرس مفتوح على شوارع عامة. انه الشيخ بحكي والطالب عم بطلع من الشباك. ما شاء الله ما في حدا طلع عالدرس الا عرفه. وما في حدا دخل
ما في سيارة الا عرف نوعها. هذا الطالب مش معاي اذا. هذا الطالب الذي ينظر في الطرقات والشوارع وو. او حتى في البيت. انا جالس في الغرفة جنب والدي. اوي فاتح
وانا قاعد بسمع درس كل شوي بطلع واخبار وخبر عاجل هذي ما هي الدراسة هاي. لانه في عامل عم بشتت التركيز عم بيضعف اكثر واكثر فهذه فكرة مهمة جدا لا يصح القيام باي عمل اخر اثناء عملية سماع الدرس او قراءة الكتاب. طيب
الان رح تقول لي طب الدارقطني ايش كان يعمل عملين هون نشوف شو حكيت في الفقرة صفحة اطنعش. على الرغم من ان هناك حوالي اثنين بالمية من البشر لديهم القدرة على القيام بالمهام المتعددة
كهبة وراثية اللي هو الذكاء الزائد. هذه قدرات اخرى يعني مش الي ولا الك. اي ناس ربنا عز وجل اعطاهم. اذا انت منهم اكتشف ذاتك بس في العادة تسعة وتسعين ثمنية وتسعين بالمية منا كطلاب علم لأ عاديين. ما عنا هاي القدرات الطفرة. بسموها الطفرات
فلا تقيس نفسك عالدار القطني يا خي شكرا الاقي حدا مفكر حاله بدارقطني. طيب. قال الا انه طبيعة ادمغتنا مبرمجة لاجل التركيز على القيام بشيء واحد في وقت واحد وليس القيام بالعديد من المهام في ذات الوقت وعليه. فاعتقاد البعض بانهم متعددو المهام. كثير من الشباب ثقته زيادة بنفسه. انه انا اخطبوط انا
استطيع اعمل اكثر من شغلة في نفس الوقت هو اعتقاد خاطئ ناتج عن عدم اكتشافك لذاتك لانهم في الواقع يجدون انفسهم يتجولون ذهابا وايابا بين المهام التي يعملون عليها من غير حصول التركيز الفعلي في كل المهام. كيف انت ممكن تخادع نفسك هون
انه انا مثلا عم بدي اعمل كاسة قهوة او نسكافيه في الدار. ومشغل محاضرة قل هي الحمد لله ما شاء الله انا متعدد المهام اني بعمل نسكافيه وبحط السكر وكذا وبطلع في الكاسة. والدرس شغال. انا عارف انك بتقدر تعمل. بس كلامي عن المنتج
انت عارف الشيخ شو حكى بالضبط الان هذا اللي بدي اختبرك فيه. احيانا بعض المهام ممكن تكون بسيطة جدا جدا بحيث ما تؤثر على سماعك فعليا بطبيعتها ما فشي فيها تركيز. لكن كل ما كانت الشيء الذي تلتهي به
يحتاج تركيز اكثر كلما كان تركيزك في المحاضرة اقل. طيب اه هنا كتبنا لكم الكلام اه هذي دكتورة اسمها ساندرا بون. طبعا المثال اقرأوه وحدكم. انا ما راح اقرأ كل شيء. هذه مسؤولة عن مركز اسمه الصحة العقلية
شف يعني للاسف الغرب وين وصلت المراكز العلمية عندهم؟ مركز بحثي اسمه الصحة العقلية بس وظيفته دراسة انماط التفكير والعقل. شف كيف بفكروا في تنمية المهارات عندهم هذي الجامعة بتكساس في درس تقول ان تعدد المهام
شفت اسمعوا هذا الكلام شو بقول لك ان تعدد المهام ينتج تفكيرا ضحلا تضحي جدا ويقلل من الابداع ويزيد من الاخطاء كما يقلل قدرتنا على حجب المعلومات غير المتعلقة بالمهام التي تؤديها. وذلك لان وان نضع تحتها خط لان ادمغتنا لم يتم بناؤها لم يتم بناءها
على تعدد المهام تمام لم يتم بناؤها على تعدد المهام. يعني ربنا لما خلق هذا الدماغ البشري قلقوا الاصل انك في اللحظة الواحدة تستطيع تركز في شيء واحد اما تخلي جهازك العصبي يفكر في شغلتين
شيء طبيعي يضعف مستوى التركيز. في كلا الامرين في كلا الامرين. احيانا بتعمل كاسة سبحان الله بتعمل كاسة شاي وانت بتسمع محاضرة. بدك تركز محاضرة بحط ملح بدل السكر اه لان انا مش مركز. بدي اركز في السكر انه هذا السكر بتكون ضاعت المعلومة. يعني يا هاي يا هاي
العقل البشري يركز في شيء واحد في الدقيقة الواحدة وبالتالي مع مرور الوقت من الممكن ان يؤدي تعدد المهام انك اكثر من شغلة في نفس الوقت الى مستويات عالية شوف الابحاث اللي عندهم ويش وصلت
من التوتر الاكتئاب انخفاض القدرات الذهنية انت اصلا تصبح انسان ضعيف الفهم ما عنده قدرة على التركيز ولا الانتباه دايما مشتت لذا فان تعدد المهام يعتبر مسببا رئيسيا لحدوث تبعثر الدماغ عن طريق دفع العقل للانتقاد ذهابا وايابا من مهمة الى
اثناء العمل على اكثر من مهمة يعني في نفس الوقت. بالاضافة الى خفض قدراتنا على التغاضي عن المعلومات غير المتعلقة بما تقوم بتأديته يعني يعني انا الان عم بسمع محاضرة. انا الان بدي اخد معلومات
بس الفكرة اللي بتصير انه المعلومات اللي بحكيها الشيخ عم تدخل في وصلتني رسالة عالواتساب اجت معلومة لا قيمة لها ايش بدنا نوكل اليوم؟ دخلت وانا عم باخد معلومات في العقيدة او في الاصول واحد بعت لي رسالة في اي مطعم راح نوكل. دخل هذا المدخل اثناء معلوماته
وهنا اصبح الذهن يجمع معلومات مهمة ومعلومات غير مهمة وهذا سيزاحم المعلومات المهمة. فما بالك وانت عم تتصفح فيسبوك كم حجم المعلومات غير المهمة اللي راح تدخل عدماغك وانت عم تسمع محاضرة
كلام مشايخ وعلماء مع توافه فيسبوك كلها مدخولات عم تتضارب مع بعضها البعض ويضرب بعضها بعضا. وهذا بالتأكيد سيقلل من جودة المعلومات المهمة. لانك زاحمت بكمية كبيرة من معلومات تافهة. طبعا هذي اذا ما كانش فيها حرام. اذا ما طلعتش صورة فتاة عارية وانت عم تمشي عالفيسبوك مش بس عملت مدخل
خطأ في كل الجهاز في كل السيستم. وخد عاد بعديها صلح امورك. طيب اذا هاي الفكرة الاولى اول مشتت القيام بعملين فصاعدا في نفس الوقت. المشتت الثاني الجلوس في مكان تستجد فيه امور بشكل مستمر
ابن جماعة في كتابه تذكرة السامع والمتكلم آآ في ادب العالم والمتعلم يقول ولا ينبغي ان يحفظ الانسان او يتعلم امام الانهار وفي البساتين ليه؟ شف كيف رصد هاي الملاحظة قبل الدراسات الحديثة
ولك خطأ تتعلم وانت ببستان ليش؟ مين يقول لي ليش جالس في حديقة المنزل. بقول لك والله بدي اروح اغير جو واتعلم في حديقة المنزل. هسا حلو تغير جو بس قوليش بدي اتعلم. قول لي بدي اروح اغير جو ماشي. بس تعلم في حديقة المنزل ما
ما بزبط ليه ؟ ايوه ايوا ايش زي مشتتات؟ عصفور ها انا قاعد في حديقة المنزل عصفور اجا ما عصفورة جلسوا على الشجرة. وبدي اشوف شو بده يسووا بعدين اه اجت دهرة دخلت هكذا. وطلعت وانا ماسك هالدرس. شوي دخل واحد فتح الباب. شوي الجارة نادت على ابنها
انا يعني انا عم بدخل معلومات محاضرة وفي نفس الوقت العصور هون القطة دخلت الجارة نادى تائبين كل هذا عم بدخل وهاي معلومات بس هي معلومات غير مهمة عم بتنافس معلوماتك المهمة. والذهن لا يستطيع ان يركز بهاي الطريقة. لذلك افضل مجالس التعلم الذي يكون منعزلا عن كل الملهيات
تجلس في غرفتك سكر على حالك الباقي الغرفة تبدأ تحفظ او في المسجد لما يخلو من الناس ومسجد يكون قليل الزخرفة. كثير قليل الملهيات. حتى سبحان الله مع ذهاب الناس بتركز بتجلس
هكذا الطالب يركز اما طالب امامه زي ما حكينا شاشة تلفزيون او امامه حديقة او مسبح او اناس او فرجة هذا كله يشتت الدهن اثناء عملية الدراسة. طب هنا حطينا لك عصف ذهني حاول ان تستحضر ابرز الاماكن التي يحصل لك فيها التشتت. بتدخل مثلا واحد بقول لي بدي اروح على مكتبة الجامعة ادرس
يا عيني عليك يعني اسوأ قرار اتخذته في حياتك انك تدرسه بمكتبة الجامعة. بالعكس اتكلم عما اعرفه. بس اكيد في مكاتب جامعات فخمة وتتيح لك الانعزال. لكن مكاتب الجامعات اللي بنعرفها بنت جالسة هون. وبنت جالسة هون وبنت جالسة هون. وانت جالس هون
تمام؟ هوني تبدأ عملية الانتاج المعرفي باكمل قدراتك هذي الدراسة هذي؟ انا جاي اضبط اعصابي ودي اغض طرفي ولا انا جالس اتعلم باريحية؟ هذا ضغط هذا مدخل. انت جالس في مكتبة الجامعة والله في شب وبنت قاعدين
هناك يضحكوا مع بعض. بس انت تراقب وتنظر. والله شو حكى معها شو عملت؟ انت بتضحك عنفسك تقول لها ادرس مكتبة الجامعة. فاذهب ابحث عن مكان جيد ما يضغط شهوات واعصاب وتوتر ويكون فيه تركيز عالي واستفادة. طيب
آآ هنا سابدأ بتأصيل فكرة معينة. شف نهاية الصفحة تلاتاش اثبتت الدراسات الحديثة ان وصول الانسان في اثناء عملية القراءة او السماع الى اعلى مستويات التركيز يحتاج لمدة خمسة وعشرين دقيقة
حتى تصل الى اعلى مستويات التركيز حتى تفهم وتحلل. ترى هذا ما يأتي اول خمس دقائق وهذا حكيته مبارح وما في مدرسة تفسير. في قضية قيام الليل انه انت تحتاج للقراءة الطويلة حتى يرتفع مستوى تركيزك فتنسجم مع القرآن
فما تفكر من اول ما تحكي بسم الله الرحمن الرحيم خلص. كل قدراتك التركيزية جاهزة. مش صح. ليس هكذا العقل البشري. العقل البشري يحتاج خمسة الدقيقة حتى يصل الى اعلى مستويات التركيز. فانا الان مثلا اليوم بدي اقرأ كتاب او بدي اسمع محاضرة. هسة اول ما اسمعها
يبدأ التركيز ولا يكون في حالة كماله يبدأ ينمو ينمو في صفحة خمسين من الكتاب بعد ما قطعت خمسة وعشرين دقيقة تصبح الان بتعرفوا زي السيارة اخواني شغلها شو بصير اول اشي
احمى بعدين تصل الى اعلى مستوياتها بتقول بسم الله وبتمشي نفس ليش العقد البشري؟ يحتاج الى احماء فانت خمسة وعشرين دقيقة عم بتحمي بعدما تقول يا رب بتنطلق فبتشعر انك بعض الناس يقرأ
عشر ساعات يا اخي بعض الناس تقرأ سبع ساعات هذا عنده احماء عالي ومرونة. اصبح بستطيع يطلع اما اللي عمره ما تجاوز الخمسة وعشرين دقيقة في القراءة. هذا اصلا عمره ما وصل الى اعلى درجات التركيز. يعني اخواني الذي ما بقرأ خمسة
دقيقة متواصلة او ما بسمع درس خمسة وعشرين دقيقة متواصلة هذا عمره ما وصل الى اعلى درجات التركيز وانت قد تكون من هذا النوع لذلك دعونا نكمل هاي الفكرة. بالتالي ركزوا
ان اي عملية انقطاع او تشتت ذهني اثناء الدراسة ستعيدك الى نقطة الصفر. هو كاتب مربع الصفر اللي هي نقطة الصفر بتعرف شو بصير معنا انتبهوا على هذا الخطأ اللي احنا كثيرا ما نقع فيه
بكون انا بدأت اسمع المحاضرة. ممتاز؟ شو بصير بيجيني تلفون بعد عشر دقائق بوقف المحاضرة ببلش احكي معه. بعدين بسكر انت عرفت شو صار خلال هاي الدقيقة؟ رجعت التركيز للصفر
يعني انت كنت مبلش التركيز يطلع يطلع عشر دقائق اجاني تلفون صفرت العداد من جديد اذا رديت عليه. او وقفت التسجيل بدي اروح اجيب كاسة قهوة نروح عالمطبخ بتعمل ترجع
انت بعد عشر دقائق من سماع درس طب يا اخي استنانا لك شوي يعني واحد يعني يا بجيب كسر قهوة من البداية يا بتصبر بعد خمسة وعشرين دقيقة على الاقل حتى تكون وصلت الى اعلى مستويات التركيز. دخلت في الجو
اما انت عم تحرم نفسك من تنمية قدراتك الذهنية. انه لا تجلس خمسة وعشرين دقيقة على شيء واحد. هذا ضعف كبير بالذهن. طيب وعليه فلو قمت بصناعة كأس من الشاي او بالقهوة او ذهبت لشراء شيء معين او حتى بتعرف لو قطعت الدرس لمغادرة الى دورة مياه احتج دورة مياه راحت عليه
عتقول لي طب شو اسوي ؟ لأ انت خلص روح الله يسهل. بس انا ما بدي يكون نمط حياتك انه عمري ما وصلت للدقيقة خمسة وعشرين عمري ما وصلت للدقيقة خمسة وعشرين. دايما في مشتت ذهني يا بفتح الواتساب هاي راحت
رجعت صفر. فتحت التليجرام رجعت صفر اه فتحت موضوع مع اخوك في البيت رجعت صفر. اجاك واحد دخل طرق الباب رجعت صفر. طب اصلا في اشياء كثير قهرية بتصير بس انا برضه ما اساعد الاشياء القهرية باشياء اختيارية. يعني الاشي القهري قدر الله وما شاء فعل. بس الاشي الاختياري ليش تقع فيه
عيب الاصل يعني عفوا نص ساعة اربعين دقيقة دون اي مشغل. بعد اربعين دقيقة يا اخي ماشي واحد بتعب ممكن كذا بده يغير جلسة بس عالاقل وصلت عودت الذهن انه يحمى يوصل
اما دائما ما في تحماية دايما بقطعها قبل الخمسة وعشرين انا اضعاف الذهني. وتشير الدراسات الحديثة ايضا. الى ان كثير من الناس يبقى شوف شوف هذا هذا ترى هذا كلام مهم جدا تسمعه الان. كثير
من الناس يبقى في حالة الانتباه الجزئي المستمر في اثناء ممارسة القراءة او سماع المحاضرات. شو الانتباه الجزئي الانتباه الجزئي انه انا وهذا خاصة مع مدمنين السوشيال ميديا انه انا مش قادر اعطي المحاضر كل انتباهي
عم بعطيه جزء من الانتباهي. ليه وين الجزء الاخر؟ الجزء الاخر اني عم بترقب حصول اشي تترقب في واحد حكى بده يرن علي هذا الوقت فانا بسمع المحاضرة و بطلع على الساعة رن اه ما رنش. فانا صح سامع لسا ما قاطعت. بس انا في حالة عدم تركيز كامل مع الشيخ
لانني اترقب شيئا اما اترقب تعليق عالفيسبوك لاني وضعت منشور او بترقب لايك او بترقب اه رسالة توصلني. او بترقب تبع كريم اني وصيت على وجبة غدا لتوصل عذاب الدار. فبتطلع عالساعة. هذه
الترقب هل تعرف انها تطعف التركيز كثيرا بانك انت مش بكامل جمعية القلب وهذا كثير ما كان يتكلم عنه علمائنا. اجمع قلبك على العلم اي عملية انتباه جزئي او انتظار لشيء هذه ليس افضل اوقاتك وساعاتك في طلب العلم. لذلك اذا كنت
تنتظر اشي ؟ انا ما بنصحك تسمع درس دسم. شو اعمل؟ اذا كنت في حالة ترقب ممكن تسمع موعظة تسمع اه هكذا فائدة ايمانية بحيث لو ما سمعتها ما راحش عليك الدرس. اما والله درس في اصول الفقه شرع جمع الجوامع. وانت في حالة ترقب ما بزبطش
درس فقه الحنبلي وانا مش رح يزبط وانا عم بنتظر شيء. اختار الوقت المناسب اذا ما كنت في كامل قدرتك على التركيز اذا كثير من الناس يبقى في حالة انتباه جزئي فلا يصلون الى التركيز الكلي التام. لان دماغهم ينتظر باستمرار
اصول شيء جديد هو دائما بستنى ان يحدث شيء. فتجده ينتظر وصول رسالة على الواتساب او غيره او ينتظر مكالمة معينة من صديق او ينتظر دخول شخص ما بالتالي هم لا يحافظون على تركيزهم في شيء واحد لمدة كافية. كثرة التنقل والترقب للجديد هاي بدك تركز فيها
كثرة التنقل من فوق واتس لفيس لكذا تصبح مع الوقت سلوكا ادمانيا يحرمك من تنمية مهارة التركيز والاستيعاب وهذي حال شبابنا مع السوشيال ميديا. ليش كثير من شبابنا بقاوم بحاول بس يقول لي شيخ مش قادر اركز. اه لانه انت اصبح عندك ادمان. ادمان السوشيال ميديا. ادمان عدم
تركيز السوشال ميديا خلقت منا اناس دائما نبحث عن منشور جديد. فكرة جديدة اعلان جديد لايك جديد تعليق جديد. فانا دائما في حالة ترقب انا دايما بستنى. انا دايما بنتظر. هذا مع الوقت يصبح سلوك ادماني. مشان نشوف ادماني؟ يعني حتى لو ما في اشي
يعني حتى لو ما رح يصير اشي انت فقط منتبه جزئيا. لاني انا عودت نفسي وعقلي واعصابي على ايش على الترقب على الترقب فاصبحت مترقب حتى لو لا يوجد شيء
نسأل الله العافية. طيب قد لا يدرك البعض تأثير هذا الانقطاع على ادمغتنا الا ان التعرض المستمر للمشتتات يدفعنا الى الانقطاع المتتالي اثناء اداء مهمة ما. سماع محاضر او شيء
وتكرار حصول هذا الانقطاع المتتالي يجعل ادمغتنا قابلة للتكيف والتأقلم على ذلك حتى يصبح الانقطاع مرارا وتكرارا اثناء اداء المهمة واحدة امرا اعتياديا بل واجب الحدود. شو يعني واجب الحدوث؟ انه انا ما بعرف اقعد اكثر من عشر دقائق. لازم اعمل اي حركة مشتتة
بصير انا من كثرة ما عودت ادماغي نمط الانقطاع اثناء العمل خلاص لازم اشتت ذهني بعد خمس دقائق خلص. بدي اعمل هيك. بدي لازم اعمل كاسة شاي. لازم افتح الواتساب. ترى احيانا بعض الناس مثلا وقف على اشارة
مرور حركة اعتيادية لازم اطلع الجوال ليه هي اصلا خلاص صارت الدماغ تأقلم وخلص شكلوا لك دماغ جديد. اخواني اللي عمل الفيسبوك ووسائل التواصل الاجتماعي شيطان. بدك تفهم هاي الشغلة. هو مش انسان بريء
هذه الخوارزميات هي مبنية كيف افسد للعقل العولمي؟ يعني هذه العولمة المعاصرة. كيف اجعل العقل البشري يتم السيطرة عليه والهيمنة على نمطه في التفكير اللي عمل هذا الشيطان هو مبنية هذه كلها على دراسات علمية عندهم
عود هذا الانسان انه يفقد التركيز عودوا انه لا يصل الى درجات عالية من الهدوء والاتزان. وانه يجلس ساعتين وثلاث يقرأ او يسمع محاضرة. وهم نجحوا فعليا على مستوى عالي جدا
خلقوا شعوب متوترة. شعوب تريد المعلومة السريعة. اليوم المقاطع اللي بتوخذ اكثر شهرة عالفيسبوك ايش مقاطع يا شيخ عبادة اني اقل من دقيقة لاقل من دقيقة مقطعك بيحصل اعلى متابعة. اذا تجاوز دقيقتين الله يسهل على المقطع. ليه
لانه الناس ما عادت تستوعب انه اهدى. معقول اقعد اسمع خمس دقائق بدون ما اقوم بعمل جديد؟ لا لا بدي جديد جديد. حتى بعضكم ممكن بسمع الكلام ده شيخ دقيقة دقيقتين خلص زهقت. مقطع اخر. دقيقة دقيقتين خلص مليت. والثالث والرابع فانت متعود على ماذا؟ ما عندي قدرة انا لا وهذا توتر اخواني
بسبب توتر للانسان. مش قادر اركز. مش قادر احط محاضرة اسمعها هكذا من بدايتها. الى نهايتها واستفيد هذا مرض دماغي ابتليت به. لانك اتحت للسوشيال ميديا انها تعيد تشكيل دماغك
وتعيد تشكيل قدراتك على التفكير والتركيز. اللي عمل السوشيال ميديا برجع بقول لك شيطان. نعم ويطلق على هذه الحالة المتمثلة في ادمان الدماغ للانقطاع. خلص احنا قلنا الان وصلت لمرحلة ايش
ادمان الانقطاع اثناء سماع محاضرة. ما بعرف اسمع محاضرة كاملة. لازم انقطع ما بعرف اقرأ خمسين صفحة متتالية. لازم خمس شغلات اقطع فيها. هذه الحالة الغرب اعطوها اسم في العلوم النفسية. شو سموها؟ متلازمة
الدماغ المبعثر يعني الانسان بالانجليزي بس انا كتبته بالعربي من الشغل بيسموها في العلم الطبي النفسي متلازمة يعني كيف متلازمة شو اسمه هاي اه هذه كيف واحد عنده متلازمة الوحدة التوحد؟ متلازمة مرضية اسمها متلازمة الدماغ المبعثر. يعني الدماغ
المتناثر اللي مش قادر يجمع نفسه وذلك نسبة الى تلازم الانقطاع في عقولنا. عشان ليه سموها مبعثر؟ وتشتيت الدماغ ليصبح في حالة من التناثر. وعدم التركيز المستمر طبعا هذي انا ازعم انه بروز تمانين بالمية منا عم بعاني منها اليوم
لانه سمحنا لانفسنا انه السوشيال ميديا تدخل على حياتنا واصبحنا نعاني لذلك انا ما عدت يعني انكر انه كثير من الطلاب بيجي بيحضر درس نص ساعة وبمله بطلع بعرف انه مش قادر يركز خلص
ما عندي صرت اعرف انه في انسان بعد عشر دقائق خلص لازم يلعب بجواله انه هذا عنده متلازمة الدماغ المبعثر. عادي بعد عشر دقائق لازم يكون يعمل شاي. بعرفش يقعد خمسة وعشرين دقيقة مركز. لازم في نشاط معين يصير خلال الخمسة وعشرين
دقيقة لانه بعاني من هذا المرض وانت راح تختبر نفسك شوف نفسك اجلس اليوم هيك في البيت وشوف خمسة وعشرين دقيقة اذا استطعت خمسة وعشرين دقيقة بدون اي تشتت في اي جهة انت ما شاء الله جيد جدا
واحييك اما اذا اذا قبلت الخمسة وعشرين دقيقة عملت حركة يعني مسكت تلفون او سرحت في حيط او سرحت في كذا بعدين رجعت راحت علي عندك المشكلة طبعا المشكلة نحن نتفاوت فيها في واحد عنده اياها ازمة حادة جدا
لمرة يصير يعني مرض مرض يعني مش قادر اللي بحك جلده. وفي انسان لسا ضمن السقف المعقول. بس بده يعالج نفسه قبل فوات الاوان. طيب يطلق مصطلح متلازمة الدماغ المتبعثر على الانهاك الفكري. شف سموه انهاك فكري. انت منهك فكريا. طيب. وحتى الجامعات لما قلت لكم قضية الشهوات وو
هو يتقصد ان يجعل انسان متشتت مش قادر يركز في كلام الدكتور المحاضر. لانه هو دخل مع عدة مدخلات. يطلق مصطلح متلازمة الدماغ المتباثرة على الانهاك الفكري الذي يتمثل في عدم قدرة
شخص على انهاء واتمام مهمة واحدة دون الشروع في غيرها. انا اليوم عملت جدول زمني. اول ساعة من الفجر للشروق اذكار قراءة قرآن. الساعة الثانية عندي قراءة كتاب اذا انت تجد نفسك قادر تنضبط ببرنامجك
ما عندكش تشتتات والامور منتجة انت رائع اذا شعرت لا من الفجر للشروق والله عدت اذكار الصباح خمسين مرة. قد ما صلحت اذكار كذا مش عارف وانا حكيت سبحان الله وبحمده عشر مرات ولا لأ. سبحان الله الحمد لله متأكد حكيتها ثلاثة وثلاثين مرة. والله ماني عارف شو اللي حكيته
هذي كلها تدل على وجود المرض كذلك شوف نفسك في القرآن هل انا مركز في القرآن ولا انا دايما كل اشي بيجي بشغلني اثناء حفظي لصفحة القرآن او صفحة الحديث وقس عليها
تشير احدى الدراسات التي تمت للتعرف على الاسباب المؤدية الى هذه المتلازمة التناثر الدماغي الى ان مواجهة صعوبة في تذكر بعض الاشياء لا يرتبط كما هو شائع بالسعة التخزينية لعقولنا
شو يعني؟ الان بعد ما تطلع من محاضرة بيجي بسألك بنذكر شو حكى الدكتور او الشيخ او كذا شو بتقول ؟ يا اخي والله حكى كثير يعني من كثر ما حكى معلومات مش قادر استحضر
وهو مش مش مستحضر لكلام الاستاذ ويلوم من يلوم الاستاذ لانه اكثر من المعلومات. مع انه ممكن يكون ما حكاش معلومات كثير. مش انه لام نفسه انه انت ما كنت مركز معه على الوجه الكافي
فنحن عادة نقول ان انا والله ما بقدر احفظ الا كمية محدودة. لا انت بتقدر تحفظ اكثر. واحنا ذكرنا في مهارة الحفظ انه قدراتنا العقلية عالية عالحفظ ولكن بشرط ادخال المعلومات بالشكل الصحيح
المرتب بالاتجاه الصحيح احمد بن حنبل حفظ مليون انا بديش افتح احفظ مليون انت قادر تحفظ مئتين الف وخمس مئة الف حديث كيف تدخل المعلومات وكيف تركز فيها فالمهم نحن نلوم عادة الساعة التخزينية لعقولنا ولا يتوقف على كم المعلومات التي ندخلها في رؤوسنا. حقيقة الامر مش
علق بكمية المعلومات اللي دخلت بل يعتبر عدم قدرتنا على ترشيح المعلومات والمدخلات التي نتعرض لها بحيث نختار المدخلات الهامة التي تخدمنا ونتجاهل باقي المدخلات الى اشعار اخر. في الدراسات الحديثة هو السبب الجوهري في حدوث ادمان الانقطاع والذي يؤدي بالتبعية الى
متلازمة الدماغ المتناثر. فعدم قيامنا هذا السطل نحط تحته خط. عدم قيامنا بحجم الافكار والمعلومات غير الهامة التي نتعرض لها اثناء الدراسة او بالتعلم تؤدي الى ضعف قدراتنا الادراكية. يعني انت الان زي ما حكيت جائزة بتسمع محاضرة في البيت
اجى عشرين مشتت غير مهم. رسائل واتساب واتس اه يعني وسائل تواصل اخبار انت الان عم تتلقى معلومات من هنا وعم تجيك معلومات غير مهمة من هنا اذا انت تعودت ان تسمح للمعلومات غير الهامة. تزاحم المعلومات الهامة
ستبقى قدراتك على تذكر كلام الشيخ والتركيز في المعلومات اللي اعطاها محدودة جدا لازم تصبح عندك قدرة اي معلومة غير هامة امنعها من الدخول. مش راح اسمح لك. رسائل واتساب حتى لو اجاني اشعار ما راح افتحه
لو اجت رسالة عالتليجرام ما راح افتحها. لو اجاني اتصال التلفون صامت ما راح ارد عليه. يعني الا اذا الوالد والوالدة عاد. اجاك شيء دخل واحد ما برد على حدا حتى اريد
وعادة لازم اطللنا تلفوني من الغرفة. احط الدرس على لابتوب احسن لي حتى ما يشتتيش. اكون لحالي. بهاي الطريقة انت بتلملم نفسك اما السماح لمعلومات غير هامة تزاحم المعلومات الهامة زي ما تثبت الدراسات هذا مع الوقت سيجعلك انسان ضعيف التركيز جدا. ولا
تستطيع ان تحلل وتفكر بالشكل الصحيح في العلم وبدقة متناهية طيب تشير الدراسة ذاتها الى ان من يعانون من تبعثر الدماغ هم في الاساس لا يمتلكون القدرة على حجب المعلومات غير الهامة. اللي بعاني من هاي المتلازمة هو شخص خلاص معود نفسه انه اي معلومة
بستقبلها هم غير هامة انا مستعد لاستقبالها. وهذا خطأ المعلومات غير الهامة لا تستقبلها في حياتك. وانت جالس على معلومات هامة وهو ما يجعل الذاكرة غير قادرة على معالجة كافة المعلومات التي تتعرض لها في نفس الوقت. مما يؤدي في النهاية الى تلاشي بعض المعلومات الهامة
اللي انت كان لازم تحصلها بس انت زاحمتها باشي غير مهم. فتجاهل بعض المعلومات التي نتعرض لها امر هام حتى ونتمكن من التركيز على المدخلات الاخرى الاكثر اهمية لنستطيع بعد ذلك تذكرها. لذلك كانوا مشايخنا دائما يعيبون على الطالب اللي بيجلس في حلقة العلم
ودائما كلما دخل شخص من الباب اطلع عليه. كل ما دخل شخص من الباب. بعض الناس مثلا في مسجد خطبة الجمعة. بتلاقي جالس في امام باب المسجد ما في احد من اللي دخل الا بتتبع معه وين راح
وين جلس؟ اه والله جلس هناك. طيب دخل ثاني. طب الخطيب عم بخطب انت عارف شو بتسوي ؟ الخطيب عم بعطي خطبة وانت عم بتدخل معلومات غير مهمة. ما في شخص
دخل من باب المسجد الا عم بتراقبه. ايش عمل؟ وين راح؟ الاصل يكون عنده قدرة انه لأ. احجب هذه المعلومة انا عم بركز مع الشيخ. لذلك النبي عليه الصلاة والسلام كيف علمنا التركيز في الخطبة؟ امر الصحابة ان يستقبلوا الخطيب بابدانهم
حتى ما احد يكون بينظر قاعد للخلف للباب. مين دخل؟ مين طلع؟ مين كذا؟ حتى انت بمجلس العلم. عود نفسك مش كلما دخل شخص من الباب التفت اذا انت عندك هاي المشكلة معناتها انت عندك تشتيت. مثلا
لما تسلم من الصلاة الاصل انا بركز في التسبيح صح؟ بعض الناس شو بتلاقيه بعمل اطلع يمين وشمال لأ ليش تطلع يمين وشمال يعني حتى ممكن يتلفت يشوف مين اللي وراه مسبوق يعني ايش علاقتك فيه انت؟ ركز في التسبيحات اللي بين ايديك
ما دام انت بعد ما تخلص صلاة مش قادر تجلس باخبات وتركز اذا انت بتعاني نوعا ما من مشكلة انه انا خلص كانه اسر وانفلتت منه يلا الان جاء وقت التلفت يمينا شمالا تتصفح وجوه المصلين واشكالهم وابدانهم. هذي كلها حالات غير سوية وغير صحية. احنا ممكن نكون ابتلينا بها
او فينا بعض يعني مظاهرها لازم نعالجه في حياتنا قال وقد يرجع كل ذلك شوف الدراسات الحديثة شو بتحكي كل هاي مشكلة متلازمة الدماغ المبعثر تعود الى التكنولوجيا الحديثة لانها هي المسؤول الاول عن اعادة توجيه ادمغتنا لنصبح مدمنين على عمليات الانقطاع المتكرر. فصرنا دائما ننتظر رسالة
شخصية او بريد او تيليقرام او ما شابه ذلك بفارغ الصبر. وعليه فيعد تبعثر الدماغ عرضا طبيعيا شيء طبيعي اي انسان بيجلس عالسوشيال ميديا اكثر من ساعة في اليوم مئة بالمئة
الله اعلم يعني بديش اقول مئة بالمئة في اغلب الاحيان هو مصاب بهاي المتلازمة. اي انسان بجلس عالفيسبوك عاليوتيوب عالتويتر على تواتساب عالتليجرام تمام بشكل متكرر ساعة ساعتين ثلاث هذا لا بد وان يصاب
بهذه المتلازمة وهذا يقودنا الى موضوع اخر وهو اهمية ان يأخذ الدرس او القراءة وقتا كافيا يستطيع الانسان في ان يصل الى اعلى مستويات التركيز ولا تكون الجلسة قصيرة تقل عن خمسة وعشرين دقيقة. احنا قبل شوي قلنا
متى يصل الدهن الى اعلى درجات التركيز؟ بالتالي ما بنفع بقول لي انا بدي محاضرة اقل من هيك انه انت ما سمحت لذهنك يصل الى اعلى درجات التركيز. انت متخيل شو عم بصير معك؟ انت ذهنك كله عم بحاول يصل الى درجات التركيز. انت عم تحرمه
كل ما بحاول يطلع لاعلى درجات التركيز ضربته مع الوقت راح يقول لك الذهن بطلت اصلي على درجات التركيز. كل ما بدي اطلع بتنزلني كل ما بدي اطلع بتنزلني مرة مرتين ثلاث
فيصبح الذهن خلاص برمجته متعود انه انا لا خلص انا ما بدي اوصل الكيس. لانه انت مش راضي تعطيني مساحة وسيصبح نمط الذهن يمشي مع هواك. انه بقول لك خلص انت ما بدك توصل لاعلى درجات التركيز انا ما راح اوصل. وكلما جلست على مجلس علمي راح احاول
اشتت حالي في اي اشي حتى لو في قلم بصبح العب فيه رح اشتتك لانه انت لم تسمح لي ان اصل الى اعلى درجات التركيز ما اعطيتني تنمية هاي المهارة
طيب ولا تكون الجثة قصيرة تقل عن خمسة وعشرين دقيقة في العادة اذا الانسان الذي يقرأ او يشاهد مقطعا دراسيا علميا لمدة اقل من ذلك لا يكون مستوى التركيز عنده قد وصل الى منتهاه. لذلك
العلمية انا احمد الله كان احد مشايخنا طبيعة دروسه لا تقل عن ساعتين وانا هذا اشي استفدته في حياتي انه يعني جبرا عني قد عودت نفسي اسمع له حتى سمعت له اكثر من الف محاضرة على هذا النمط
انا نص ساعتين فصاعدا اخواني الشيخ اللي بس بعطيك عشر دقائق ربع ساعة وبتقول له بليت بوافقك ترى ما خدمك الشيخ اللي بيخدمك هو اللي برصك لذلك وهاي نصيحتي الكم لما تصيروا اساتذة لا تنزل دائما لمستوى طموح الطلاب. خل الطالب هو اللي يرتفع لمستواك
اكبر خطأ بنعمله في اثناء التدريس انه خلص بدك ترتاح خلص خليهم يرتاحوا يا شيخ تعبوا الشباب. لأ هسا في معقولية طبعا انتم فاهمين لكن خلي الطالب يرتقي. مش انت كمدرس تنزل لمستواه
تخليه يتعود يجلس ساعة وساعتين ولا كيف بدك تصبح عالم بحجم الامة؟ وانت مش راضي تسمع خمسة وعشرين دقيقة وبدي انا بس نص ساعة وخمسة واربعين. لك حتى احنا في غراز دامه
للاخوة انا ما بشتغل في غراس على الطلاب جماعة النص ساعة والخمسة واربعين بوجههم لاكاديميات اخرى بقول له كعلم تخصصي انا بنصحك انت ما بتناسبني وانا ما بناسبك بدك تيجي عندي بدك تتعلم الساعة ونصف صاعدا. لانه هيك انا بصنع منك طالب علم
اما هاي الوجبات السريعة هذي لا يمكن العلم طويل وكثير ولا ينتهي في تحليله في نظره في مناقشة اذا انا حتى هذا الدرس انا بعتبره عنا لانه المواضيع هذي كبيرة. ونحتاج نتناقش مع بعضنا البعض. فهيك انت بدك بس معلومة سريعة وخاطئة. فهذا عالم السوشيال ميديا هو اللي علمك هيك
علمك المعلومة السريعة اللي بسرعة وتيجي. وهذا غير موجود في قواميس العلماء ابدا. طيب نيجي الان على الفقرة الاخيرة في الفقرة متى اصبحت السوشيال ميديا نمطا في حياة طالب العلم؟ فانه سيفقد الى مدى بعيد قدرات التركيز والفهم والتحليل
لانه اعتاد على تحصيل شيء مركز خلال دقائق معدودة. فيصعب عليه ان يوطن نفسه على الجلوس امام الدروس والمشايخ والقراءة لمدة زمنية كافية يقوم فيها بممارسة عمليات التحليل والفهم. طب سؤال مين شخص فيكم بقرأ ساعتين في اليوم؟
يوميا ساعتين. جيد. مين بقرأ ثلاث ساعات؟ راه ساعات طبخ اربع ساعات شايف احنا في الحالة العلمية عم نفقد النمط هادا ايش السبب هنا كقراءة مستمرة ساعة ساعتين مش موجود
تمام؟ نادرا لانه في مشكلة احنا كيف بدنا نشكك العلماء وطلاب علم اقل اشي يوميا بده يكون عندك ساعتين ثلاث ساعات قراءة هذا الحد الادنى طبعا القراءة طبعا لما اقول قراءة مش ضروري القراءة بمعنى يعني ممكن اكون سماع درس
مع حضور برنامج علمي مع تلخيص شيء مع مع هيك وضعنا صحي وطبيعي لكن اذا ما عنا هذا النمط انا ساعة مش عم بجلس معناتا انت ممكن عم بتعاني مشكلة اني انا متخوف اجلس ساعة وساعتين. ليه؟ لانه انا ذهني متعود عالسوشل ميديا
انا متعود خمس دقائق ست دقائق مقاطع الريز القصيرة انا مش متعود امسك كتاب انا امسك نص ساعة بمرض اه ما هو بدك تعالج. ما دام في مرض ما دام انت بتعاني من ضعف وتعب. ولما اجلس خلص بزهق بمل يا شيخ بسرعة ما بشعر اني مستمتع. معناتا
انت بتعاني من المشكلة. انت عم بتعاني من المرض لك مش قادر بترك تركز في مادة علمية. نصف ساعة فصاعدا. هذي كلها مؤشرات حتى اعطيك اين المشكلة طيب هنا في فائدة سريعة سميناها طبيعة عمل الدماغ حتى نفهم شو الفرق بين التشتت الذهني وبين التركيز. الان ما هو الاصل في الدماغ
التشتت الذهني او التركيز شو رأيكم؟ ايش الحالة الطبيعية الاصلية تشتت احسنت لا انت في الحالة الطبيعية مسترخي مش مركز تركيز هذا الشيء انت عم تطلبه عشان هيك انت في الصلاة الحالة الطبيعية انك سرحان
لكن حالة الخشوع والتركيزية الصعبة. ما تقوليش الحالة الاصلية بتركيزه. واذا كان كنا صرنا علماء. العلماء لما فحصوا العقل وجدوا الحالة الاصلية اله تشتت ليش هي الحالة الاصلية لانه هي الاريح للاعصاب
الذهن دائما يذهب الى الاريح له. الاريح انه الاعصاب مش عم تطلع مواد للتركيز. فهي في حالة هادئة الحالة الطارئة هي حالة التركيز. لانه هون انت عم بتشد ؟ عم تفرز مواد معينة في الاعصاب الله اعلم شو هي
وعم بتحاول تجمع قلبك على الشيخ او الكتاب وهذا جهد هذا جهد لذلك انت بعد نصف ساعة تتعب صح؟ ليش بتتعب بعد نصف ساعة؟ لانه التركيز جهد اكون صادق معك. بس في واحد
عود نفسه على التركيز مع الوقت اكثر واكثر. ففي واحد بتعب بعد ساعة ونص. ولك اكثر من هيك الله يعطينا العافية في واحد بتعب بعد ساعتين. في واحد بيقرأ خمس ساعات في مشايخنا بيقرأوا عشرة واتناشر ساعة
بمشايخك تمام اذا اه التركيز هذا الشيء او جهد ذهني انت بدك تنميه في حياتك. ممكن يبدأ انك تتعب خلاص وتقف عضلات التركيز او اعصاب التركيز بعد ربع ساعة بدك مع الوقت بعد شهر شهرين يصبح قدرتك نص ساعة بعدين بدك تصير ساعة وهكذا مع الوقت. لذلك قلنا الشرود الذهني
وهذه تكون عندما لا يمارس الانسان اي عمل معين اللي هي حالة السرحان مش متعب حالك انت ما في تركيز. الحالة الثانية حالة التركيز وهذه تحتاج من الدماغ ان يفعل مناطق عصبية معينة متعلقة بالتحليل لانه هنا انت الان عم تسمع كلامي صح؟
طب انت عم بتحاول تفهم شو بحكي يا ابراهيم محاولة فهمك ايش بتكلم انا مو هذا جهد في اعصاب عم تشتغل في اشي عم بشتغل هون حتى تفهم كلامي الذي يصدر مني. مشان هيك انت عم تتعب عشان هيك عم تتململ بعد نصف ساعة بعد ساعة. وهذا يحتاج
الانسان ان يبذل جهدا وطاقة اكبر. لانه انت عم بتقاوم الحالة الطبيعية. التركيز هي مقاومة للحالة الاصلية وهي حالة الشرود الذهني ومن هنا يتبين ايضا سبب ضعف تركيز الانسان مع مرور الوقت الطويل في عملية التحلل والفهم. يعني انت اصلا راح تيجي تقول لي ليش انا شيخ بعد ساعة ونص بتعب
لأ هو معقول انك تتعب لانه في جهد. لذلك حتى علميا مين اللي بيحرق سكر اكثر. البناء اللي عم ببني هذا البناء ولا الشيخ اللي عم بفكر اطنعشر ساعة يعني لو حطينا عامل بشتغل الساعة ثمانية الصبح للاربعة المسا. ببني عمار بحمل طوبة وبطلع. وفي شيخ نفس المدة هاي نفسها عم بفكر في مسائل فقهية
مين اللي بيحرق سكر اكثر علميا الشيخ او المعلم او الطالب اللي بدك اياه الجهد الذهني ترى كبير هذا علميا انت لما تبني تحمل طوب من اسفل الى اعلى انت بتحرك عضلات
ماشي في اعصاب اكيد شغالة بس الذهن مرتاح لكن انت لما تجمع دماغك وعقلك على التحليل متعب هذا متعب ولذلك قل من يكون عالما. ليش اصلا في عبر التاريخ؟ ليش العلماء هم القلة
بانك ان تصل عالم عالم هذا محتاج انك تكون قدراتك في التركيز عالية عالية وهذا السواد الاعظم ما بوصل له لكن المطلوب انك تكون طالب علم متوسط جيد وهذا كلكم تستطيعوا ان شاء الله
يعني مش ضروري اصير عالم ممكن اصير طالب يعني قد حالي وجيد ومفيد لمجتمعي ضمن قدرات تركيز معقولة فهذا ننتبه له انه الانسان بطبيعته يمل لانه هو بالتعبأ من كثرة التركيز والاعصاب نفسها ترهق. لكن هاي الاعصاب زي العضلات
كل ما دربته اكثر واكثر كلما اعطتك مساحة اكثر واكثر للتركيز. طيب هذا اذا العامل الرابع الاساسي في عملية الايش الفهم والتحليل. انا شان ايش اختبر قدراتكم الان. مين بتذكر العامل الاول
اعطيني يا شيخ المايك واعطيني الكاميرا حتى نشوف مين اللي كان دهنه مركز ومين اللي عم بشتني. هون بيجي ها بدون ما تتطلع طبعا شو بدي اطلع انا بتضحك عنفسك. انا بدي اياك تختبر نفسك
شو قدرتك انك العامل الاول في عملية الفهم والتحريم اشوفكم واحد منتذكر صراحة كم واحد متذكر العامل الاول في عملية الفهم والتحليل هذا عدد قليل اذا معناته ايش معناتها في عنا ضعف في التركيز
يعني الاصل اني انا شو اللي حكيت وحكيت اربع عوامل يعني انا مش اصلي ساعتين بحكي بس انا عم بحكي طيب انا شغال هذا شيخ لا لا شغلته الله يكرمك. الاخوة ما سمعوش اذا عاليوتيوب
ولا سمعوا من هذا ان شا الله يكون سمعوا من هذا اذا لاحظوا الضعف هذه تجربة عملية واقعة امامكم. انه احنا لساتنا في نفس المجلس واكثرنا نسي العامل الاول الاساسي في عملية
فهموا التحليل. ايش هو كان لأ الذكاء الطبيعي احسنت الثاني هو التراكم المعرفي. الثالث هو ايش يلا شو الثالث؟ بدون ما حدا يطلع نشوف قدرات التركيز عندكم حتى اعطي هل اخواني هذه نماذج حية؟ انت عم تختبر قدراتك. هل انا فعلا انا هيني صار ليش الشيخ اربعين دقيقة حاكيهم
شو قدرتي على اني اجمع واركز اكثر مرحلة من مراحل التركيز؟ اتذكر اه والله حكى هاي. وهونا اصلا في الامتحان ليش في طالب بجيب وهابية وطالب بجيب ثمانين لانه قدراتنا في التركيز متفاوتة اثناء الدراسة. ففي طالب تيجي يعدد خمس نقاط. ويقول لك والله ما تذكر نقطتين
والخمسة الثانية تنسيتهم. في طالب يجيب الخمسة كانت قدرته في التركيز اعلى. يلا بنيجي بالنقطة الثالثة لأ يا اخواني ما تحفظونيش ولا واحد متذكر النقطة الثالثة انا قلت هناك عوامل اساسية للفهم والتحليل. اولا الذكاء الطبيعي
ثانيا التراكم المعرفي. ثالثا اعزم احسنت يعني انت نمط التعليم الاساسي طريقة تعلمك الاساسية ستحكم قدراتك عالفهم والتحليل. رابعا مهارة التركيز. وهذا اللي طولنا فيه الكلام وحكينا عن متلازمة الدماغ المتبعثر واسباب
هذا بحد ذاته رح يعطيك مؤشر شو المشكلة؟ انه احنا في ساعة وحدة ضيعنا. طب هذا شو بدي اعمل؟ انا وراي الاف المسائل الفقهية والعقدية بدك تنمي مهاراتك. ولما يجيك طالب بقول لك انا مش محتاج مهارات
تعلم لأ قل له والله محتاجها بعض الشباب بقول لك بفكر انه هاي المهارات تحصيل حاصل عندي يا شيخ. لأ مش عندك. لكن انت ما بدك تستيقظ على مشاكلك في عملية التعلم. احنا هون بدنا نستيقظ حتى نعرف
يصير عنا اللي ما سميناه قبل شوي اليقظة الذهنية. اني انا لازم اراقب نفسي ايش الاخطاء اللي عم بتصير معاي اثناء عملية التعلم. سواء اثناء قراءة سواء اثناء سماع الشيخ او اثناء الحفظ. اكيد في اخطاء عم بتصير. احنا هون عم بنعالجها. حتى ان شاء الله نكون في المستقبل اهل. لهذا الدين
نيجي الان عالنقطة الخامسة. تقوية الذاكرة العاملة. وهذا يعني مثاله اللي المثال اللي عملناه الان تقوية الذاكرة العامة لاوليه تسمى الذاكرة المؤقتة الان اخواني من الامور المهمة في عملية الفهم والتحليل لما تقرأ كتاب او تسمع محاضرة
ان تقوي الذاكرة المؤقتة. ايش يعني؟ احيانا اذا قرأت كتاب في اصول الفقه او سمعت محاضرة بكون الشيخ في بداية المحاضرة اعطى معلومات اساسية عليها رح تنبني كل المحاضرة صح؟ او مثلا انا بدرسك علم الفرائض والمواريث يا هشام. فاول اشي اعطيتك مين هم اهل العصابات
من هم اصحاب الفرض؟ مين اللي بوخد نص؟ مين اللي بوخذ ثلث؟ مين اللي بوخذ كذا. ممتاز؟ بعدين بلشت انا واياك احل مسائل الان مثل هاي الامور او الدورات او الدروس او الكتب هي كثيرة. اللي تعتمد على استصحاب معلومات
سابقة او اساسية. كثير من الناس ذاكرته ضعيفة. ذاكرته ضعيفة جدا. زي ما صار معكم الان. انا الان اعطيت معلوماتي بداية المحاضرة وينبني عليها فهمك للمحاضرة اجت بعد نص ساعة سألتك بتذكر المعلومات اللي حكينا عنها اول اشي. قلت لي لأ والله مش متذكر. اذا الذاكرة المؤقتة عندك ضعيفة
انا ممكن ابلش الدرس. اقول اخواني هاي قواعد نحفظها. كل درسنا اليوم قائم عليها هسه في طالب مسكها من البداية فظل مستصحبها خلال الساعة او الساعة ونص اللي انا بحكي فيها. فهذا الطالب المعلومات شابكة معه
لكن في طالب المعلومات الاساسية اللي اعطاها الشيخ اول المحاضرة ضلت معه عشر دقائق بعدين راحت فالشيخ الان عم بتكلم الطالب مش عارف يربط اخر المحاضرة باولها ليه ؟ لانه الاساسية اللي هو اصلا لازم يضله مستظهرها معه
طول المحاضرة راحت ما صار اشي انا ممكن اقرأ كتاب. صاحب الكتاب اعطاني مفاتيح او رموز قال اذا قلت عين فاقصد به البخاري. اذا قلت سين فاقصد به مسلم. اذا قلت حاء اقصد به مثلا مش عارف يعني اذا قلت اه
اقصد به النسائي. اعطاني هاي الرموز صح؟ والان انا شرعت في قراءة كتاب الحديث اللي بصير مع ايباج على حديث مكتوب عليه سين. بقول شو سين ؟ مين قصد بسين؟
ما هو اعطاك في اول الكتاب قال لك سين اذا قلت هذا مثلا مسلم. اذا قلت نون مثلا النسائي اللي بصير معنا انه احنا بنقرأ اول صفحات اول صفحات بعتمد عليها كل الكتاب
بس لانه ذاكرتنا المؤقتة ضعيفة. ما جمعنا المعلومات الاساسية اللي هي مفاتيح الكتاب. فانا غصت في الكتاب ونسيت الصفحات الاول. فصرت ما عدت افهم ايش اللي يقال الان فهذه مهارة او مهم جدا في عملية الفهم والتحليل انه تكون الذاكرة المؤقتة عندك
عالية الذاكرة المؤقتة اللي هي طبعا تخزين محدود بس لازم لما تقرأ هذا الكتاب انه المفاتيح الاولى للكتاب تضل معك. يعني زي واحد بقرأ رواية فيها محمد وزيد وخالد هسا انا خلص من بداية الرواية عرفت انه هذولا مين؟ الشخصيات الاساسية
اذا وصلت صفحة خمسين وانا نسيتن هم الشخصيات الاساسية راح بصير اقرأ القصة بحكي مين هادا محمد وزير شو صار فيهم شو القصة؟ اه مهو انت نسيت الشخصيات الاساسية اللي قائمة عليهم
والرواية هذي بتصير معانا متى لما مثلا اقرأ اول خمسين صفحة من الكتاب بعدين اتركه اسبوع ارجع له بدي اقرأ من الصفحة اللي بعديها من نص الكتاب فبصير انا احاول اتذكر الشخصيات الاساسية في القصة لانه انا نسيته
مع انهم وردوا في اول القصة فباسيل مضطر اني ارجع لاول الصفحة الاولى اتذكر اه والله هذولا الشخصيات الاساسية. حتى استطيع اكمل. هذي مهمة جدا وجدوها في عملية الفهم لانه عملية الفهم عملية بنائية تراكمية. انا باخد معلومة ببني عليها معلومة ببني المعلومة. فالمعلومة الاخيرة في درس اليوم هي مبنية
المعلومة الاولى. فاذا انت نسيت المعلومة الاولى الله يعوض عليك ليه؟ لانه انت مش عم تعمل تراكم معرفي صحيح. وهذا سيؤدي الى فهم ضعيف. فهم غير منتج. هذا ما يسمى بالذاكرة المؤقتة
طب خليني اجلس قولوا من هنا يا اخواني الكرام طيب من هنا كانت تنمية الذاكرة العاملة اللي يسموها الذاكرة المؤقتة اثناء سماع الدرس يعني ممكن تسمع محاضرة برضه عبر اليوتيوب. الشيخ بلش كلامه بالتعريف ببعض الجماعات
او الطوائف او الافكار. وبناء عليها راح يغوص اكثر واكثر. او في علوم الفلسفة خاصة العلوم الدقيقة في كلمات مفتاحية ببلش فيها الشيخ اذا انت ما ضليتك متذكرهم بالضياع. طب بدي اسألك سؤال
كيف ممكن ننمي الذاكرة المؤقتة؟ حاول ان تستحضر ما بديش هذا السؤال انا هون ذكرت وسائل اساليب حتى ننمي الذاكرة المؤقتة هاي اثناء المحاضرات وقراءة الكتب. بس انا بدي اسألك انت كتجربة قبل ما اجي اجاوب. كيف يمكن انمي الذاكرة المؤقتة
تجارب عملية خلينا نحكي بالاشي العملي. انا اليوم بدأت اسمع محاضرة. كيف المعلومات الاساسية اللي راح تمن عليها المحاضرة تضلها معي على الاقل لنهاية المحاضرة انا بدأت اقرأ كتاب بدي اختمه اليوم. كيف المعلومات اللي اول خمس صفحات ما انساهم يضلوا معي حتى اختم الكتاب. تفضل اعطيهم المايك
لا استنى بالمي بالمي نعم شغل دقيقة دقيقة بعملية التلخيص. فلخص اخر الكتاب واربطهم مع بعض يعني التلخيص بس بطريقة اكثر يعني وضوحا. انه ممكن المعلومات الاساسية اللي عرفت انها هي المعلومات الاساسية. لهذا الكتاب واللي راح تستمر معاي او
بالمعلومات الاساسية في هذا الدرس وراح تستمر معاي لاخر الدرس او لاخر الدورة اروح اسجلها على وين؟ على الصفحة الاولى هون. والله هاي معلومة راح تتكرر معي ما بصير انساها. يعني مش حينفع خاص اذا الكتاب كبير معلومة اساسية نسيتها. وانت مش مسجلها هون. شو رح تصير تعمل؟ بجوز ترجع تقرأ الكتاب كلياته
حتى ترجع تجيبها. وكم ضاع الوقت ضاع كثير منه. فالاصل المعلومة اللي بتعرف انها اساسية. واللي رح ينبني عليها كل الدورة او كل الكتاب او كل المحاضرة تسجلها على منطقة
امامك. حتى كل ما حكى الشيخ الاسم اه والله هذا هو. بتضلك تتذكرها ماشي بجوز انا ما حفظتها. بس عودت نفسي احفظها من خلال تسجيلها. ما هي اول مرة سجل بعدين بتنحفظ احسنت. مين عنده طريقة ثانية
تفضل اعطي للشيخ سريعا كيف انمي الذاكرة المؤقتة؟ انتم فاهمين الذاكرة المؤقتة شو هي الان القدرة على استحضار المعلومات الاساسية لاخر المحاضرة او الدرس. نعم شيخنا الاستحضار الذهني والقلبي قبل البداية. ايش هذا؟ بحيث لما يكون بيبدأ انت حاضر ذهنا وقلبا وبتصب تركيزك في البداية على اللي بدي اسس فيه
يعني انك حضورك الذهني ان يكون اعلى مستويات التركيز اثناء الدرس. بس هاي رح تواجهك مشكلة ايش هي متمرس من قبلها انه خمسة وعشرين دقيقة. انه انت اصلا كثير منا في اول الدرس ما بكون درجات التركيز في اعلاها. لكن طبعا هو مركز لما نقول انه اول خمسة وعشرين دقيقة
مش معناها اول خمس دقائق انت مش فاهم اشي. لأ. في تركيز حاصل يعني واحنا بنجرب انفسنا. في تركيز حاصل بس مش اعلى مستوياته فانا برجع بقول بدي استغل اللحظات الاولى اول خمس دقائق
اللي ها بنعش حالي اسجل احاول اسجل برجع بقول التسجيل مهم جدا طيب هون انا وضعت اه افكار سريعة لتنمية الذاكرة العاملة. اولا الا يكون دور الطالب مجرد تلقي المعلومات اثناء السماع او القراءة
بل يضم اليها محاولة التفكير والتحليل. شو يعني؟ انا اليوم بلشت عن العوامل الاساسية في الايش في الفهم والتحليل انتم نسيتوها صحيح؟ لانه لو بديش اقول لانه لو ان احدكم
مسك نقطة معينة من اللي حكيته وحللها في ذهنه وطبقها وصار يفكر فيها اه انا والله بعاني فعلا من مشكلة في نمط التعليم الاساسي بعد شوي بعد ما ارجع اقول لكم شو حكيت؟ في في اسباب راح تتذكر هاي المعلومة. ليه؟ لانه انت لما اخذت مني ما تلقيتها هكذا اه يا شيخ
بعدها اخدت المعلومة مني وبلشت تطبقها على حالك. وتفكر انا وين مشكلتي؟ معقول ما عنديش مدرس؟ معقول كذا. تفكيرك في المعلومة الاساسية اللي الشيخ هي سبب من اسباب انها تستمر معك لاخر المحاضرة. فانت تفاعلت معها مش فقط تلقيتها ببرودة اعصاب
تفاعلت معها فانت اقدر من غيرك ان تستحضرها في نهاية المجلس. هذا جدا مهم. اي معلومة مهمة واساسية تفاعل معها كرفيها حتى تضلها معك لاخر الدورة ثانيا ممارسة التكرار اللحظي. شو يعني التكرار اللحظي؟ الان في بداية الدرس او الكتاب في معلومات اساسية راح ينبني عليها. انا الان قرأتها
استوعبتها بعد عشرين صفحة بسكر الكتاب ما بكمل. برجع بستحضر المعلومات الاساسية سريعا. بعدين برجع بكمل قراءة الصفحة اربعين بسكر. برجع بستحضرها بدون ما اكون كاتب ممكن. برجع بستحضرهم. وهذي فائدة التكرار اللحظي. ما بسمح لها فترة طويلة
تروح تغيب عد بالي لانها معلومة اساسية فاذا غابت انا خلص الدورة ما عادت لها قيمة. ما عدت افهم. خاصة مثلا في الفرائض هذيك هي بنجده. الطالب بنسى مين اصحاب الفرض
طب يعني شو راح استفيد من كل تعليمك الفرائض بعد ذلك؟ وحل وحل الكذا والعول والرد. طب ما راح استطيع اعلمك كل هذه المسائل اذا انت نسيت المعلومات الاساسية في الدورة
فلازم يكون عندك تكرار كل اصحاب الفروض كذا كذا الام لها كذا في حالة كذا. وتبقى تكرر المعلومات الاساسية. ايضا كتابة المعلومات الاساسية على الصفحة الخارجية هاي اللي حكى عنها اخونا. رابعا احداث شيء من الروابط بين هذه الافكار المتسلسلة. وهذه مرينا عليها في الحفظ. قضية الخرائط الذهنية
والله اعطوني خمس معلومات في بداية المحاضرة او الكتاب خايف انساهم. بعمل ربطة ذهنية بينهم. زي ما عملنا الشيخ هديكا مرة الجيب والجتا والرياضيات فضحنا معه. يعني بعمل لي شبكة معينة. بحيث اذا نسيت
بتذكر الشبكة او الخارطة الذهنية برجع بستحضرها. هذه اذا كما افادتنا في الحفظ ممكن نستعملها في تقوية الذاكرة للعام. طبعا هنا هاي العاملة انا وظيفتها الاساسية اثناء الدرس او اثناء الدورة او اثناء ايش
قراءة الكتاب هسا اذا انا بدي احفظ عالمدى المستدام وانا برجع لمهارة الحفظ كيف اتحول من الذاكرة المؤقتة الى الذاكرة طويلة المدى من خلال التكرار المتباعد. هون احنا عم نشبك المهارات مع بعضها. انا هون بس بهمني اني
افهمي الدرس لاخره. عشان هيك بدي الذاكرة المؤقتة تكون جيدة. طب بعد الدرس ممكن تنساها. بقول لك هسا مش مشكلة. انا هسة بدي افهم الدرس فبدي اقوي ذاكرته المؤقتة اذا المعلومات انا شايفها مستحقة
يعني احيانا انا بسمع درس في الفلسفة فانا مضطر اثناء الدرس اني اكون مركز معه من البداية للنهاية واكون مستحضر المعلومات الاساسية هسا بعد الدرس جيد ذاكرتي المؤقتة منيحة فهمت الدرس كله. بعد الدرس بقرر
هل هاي المعلومات اللي قالها انا بدي احفظها ولا لأ ؟ هل بشوفها مهمة ولا لأ ؟ اذا انا شايفها مهمة بدي اعمل التكرار المتباعد اذا انا شايفها لا يعني خلص فهمت جزاها الله خير بس انا مش فاهمني احفظ هاي المعلومات على المدى البعيد. هناك ما هو اهم
خلاص بلغي الموضوع. يعني كان الذاكرة المؤقتة مسحتها بس المهم اني خلصت المحاضرة وفهمتها كامل واستعملت الذاكرة المؤقتة بالشكل الصحيح لانهي كل ما يقوله الشيخ او الكاتب على وجه مقبول
النقطة السادسة والاخيرة في آآ المحافظة على او العوامل الاساسية للفهم والتكرار الفهم والتحليل صدق اللجأ الى الله. طبعا هي ذكرت سادسا لكنها هي الاول والاخير اذا لم يكن عون من الله للفتى كما قلنا فاول ما يجني عليه اجتهاده. وهون انا جبت لكم كلام لابن القيم كلام لابن تيمية عن اثر ودور عن اثر ودور
اللجوء والافتقار الى الله سبحانه وتعالى. كيف كان ابن تيمية كلما اغلقت عليه مسألة يذهب الى مسجد خالي او الى صحراء فيمرغ انفه في التراب. ويقول يا معلم علمني يا مفهم سليمان فهمني
احنا الحمد لله مش زي العلوم الغربية. هم فقط يؤمنون بالحس والمادي. وبعطوك كل الدراسات. بس هذا العنصر السادس وهو الاول فعليا مش في انه في جانب توفيق من الله والدعاء وقصد باب السماء انه يا رب
افتحها علي هذه الحمد لله مكتسب اسلامي وايماني خاص بنا. وهي اللجوء الى الواحد الديان عز وجل وهو اعظم اسباب الفهم والتحليل والوصول الى معلومات بشكل صائب. لذلك النبي صلى الله عليه وسلم
كذاب يعلمنا اذا مثلا اشكلت عليك معلومات او تضاربت عليك الاراء دائما تقول في قيام الليل اللهم رب جبريل وميكائيل واسرافيل فاطر السماوات قوى الأرض عالم الغيب والشهادة انت تحكم بين عبادك فيما كانوا فيه يختلفون. اهدني لما اختلف فيه من الحق باذنك انك تهدي من تشاء الى صراط
مستقيم وهكذا ايها الكرام صدق اللجأ الى الله. يعني يعني هو انا ساختصر الكلام فيه بس لك هو الاهم وانتم تستطيعون قراءة المادة المكتوبة. هو انا تكلمت اذا عن العوامل الاساسية المؤثرة. وعملنا لكم تشجير لها الذكاء التراكمي. نمط التعلم الاساسي وقدرة الطالب على
تركيز تقوية الذاكرة العاملة وصدق اللجأ الى الله. سريعا بدي اتكلم اتكلم عن العوامل المساعدة. يعني في اشي اساسي وفي اشي مساعد. راح اتكلم عنها كنقاط والسريعة في اشياء هي تساعد. بس لما اقول لك تساعد يعني معناتها الاساس هو اللي مضى
اذا انت ما عملت الماضي وبدك فقط تركز على المساعدات صعب تزبط امورك فهذا فقط مساعد اولا النوم لمدة كافية هذا قالوا بريح الدماغ لانه الدماغ زي الحاسوب. الحاسوب اذا ضله شغالة ثمانية واربعين ساعة اثنين وسبعين ساعة
بضرب مش بحمى وبضرب كذلك انت اذا انت ما بتنام ليلا ولا نهارا هذا يسبب ماذا؟ مرض وتعب ولذلك يعني ما دمنا تكلمنا عن العلامة النووي رحمة الله عليه. العلام النووي متى توفي
على عمر اربعة واربعين سنة صغيرا القانون وعن ما. قالوا من اسباب موته السريع شدة الامراض التي نزلت به لقلة نومه كان جلس سنتين كاملات في بداية طلب العلم لا ينام
الا ولا ينام حتى قال لا ينام الا تركيا هكذا او متكئا حتى يقوم مباشرة للمجلس. يعني ما اعطى جسمه الاريحية الكاملة اول سنة من الطلب فقالوا هذا اورثه ضعفا ووهنا فمات سريعا
قالوا هذا من معاصريه قالوا هذا من اسباب الوهن والمرض اشتدت مرضه طال مرضه اكثر من فترات طويلة. من اسباب ذلك ما اعطى جسده المدة الكافية. طبعا هذا يدل على اهتمامه وهمه الكبير رحمة الله عليه في طلب العلم وجده في هذا الباب لكن المطلوب من الانسان التوازن
يعني هل مطلوب مني اعمى زي النووي؟ لا المطلوب انك تتوازن حتى تحافظ على بدنك. اكبر قدرة لكن انا ادرك عشاق العلم تجيهم حالة من الهيمان انه مستعد يضحي بكثير من الاشياء بل حياته من اجل
للعلم الشرعي ايضا تناول الاغذية التي تنشط العمليات الدماغ. في هناك ادوية واغذية اغذية قالوا تورث الذكاء وتزيد وتنشط الدماغ. الجواز السبانخ الشوكولاتة الداكنة الافوكادو سمك السلمون الشمندر. البروكلي هذا شغلاتكم يعني. مهم جدا تنتبهوا لها
رؤوها كفائدة. ايضا احماض الاوميجا ثري فيتامين بي تويلف. فيتامين بي سكس الكالسيوم. كل هذه اثبتت الدراسات الحديثة انها تنشط الدماغ. ترى لا تستهين بهاي امور يعني صح عامل مساعد بس مفيد. الاكل الصحي بعيد عن الوجبات السريعة والمايونيز والكلام الفاضي. اللي احنا ومثلكم عايشين عليه. هذا اكيد له قدرة على
تحسين حالة الدماغ على الفهم والتحليل. ثالثا الصيام المتقطع وفراغ المعدة. حالة الشبع الدائم حالة تولد الولادة اللي دائما ما بعطي نفسه فترة المعدة فيها خاوية. ودائما اذا فرغت المعدة شوي لا والله بدك تمثالي. هذا اللي حاجة زي كذا ما بعطي نفسه
لتجويد الذهن والعقل. قالوا الذهن والعقل حتى يتجود يصبح افضل. لازم يكون حالة من الصيام المتقطع. يعني ست سبع ساعات ما فيها طعام يدخل للمعدة وهذي انا وجدت اثرها شخصيا نعم في حياتي. جربتها كلما كانت المعدة خاوية. كلما كان الفهم افضل
وكلما كان الانسان شبعان دائما كلما كانت جودة الفهم اضعف. وهونا اعطيناكم دراسة لدكتور اعصاب يتكلم عن اهمية الصيام المتقطع واهمية فراغ المعدة. لجودة التحصين اخيرا اذا سمعوني بطول شوي بس انه هذه المهارة لازم تنتهي اليوم. بدي اعودكم برضه التركيز لمستوى عالي يعني
اه قواعد عامة لتطوير الفهم والتحليل. هذه قواعد سميناها مش عوامل مساعدة قواعد عامة اه انا قسمت القواعد العامة. قواعد لفهم المقروء وقواعد لفهم المسموع. يعني في قواعد اثناء القراءة. تنمي قدرتك اثناء القراءة
وفي قواعد تنمي قدرتك على الفهم اثناء سماع الدروس. بالنسبة لقواعد فهم المقروء وتحليله وهي مشكلتنا العويصة اليوم. انه كثير من الناس بقول لك انا قرأت كثير انا موسوعي في القراءة. هذا بحد ذاته مش ممدحة
حتى انظر في انتاجك المعرفي لذلك علمائنا الاقدمين ما كانوا يهتموا ان يقرأ كثيرا كان يهتم ان يقرأ عميقا وفرق هائل اليوم بيجي واحد بيمدح لك نفسه انه ايش؟ اني انا قرأت كثير كثير من الكتب. هذي اخواني خذوا مني لطلاب العلم هذه ليست ممدحة
يعني لا تدل على انتصار علمائنا الاقدمين كل مؤرخي المذهب الحنفي والحنبلي والشافعي والمالكي هم ما كانوا يعتمدون على القراءة المستطحية الطويلة كان يهتم بالقراءة الايش العميقة اللي يمسك له كتاب كتابين ثلاث اربع
من الكتب الكبرى عشرة يا سيدي عشرين ويضل عليها ينحت وينظر ويستظهر ويحفظ ويحلل. فهنا يتولد لديه قوة ذهنية عالية جدا اما هذا اللي فقط يعيش عالقراءة السطحية العريضة ولا يعتمد على القراءة العميقة يبقى مهزوز. وانا رأيت كثير من هاي النماذج. قرأ كثيرا كثيرا لكن لم
ما اسأل عن مسألة بضيع قرأ اكثر مني بكثير واعرف ذلك لكن لما اتي اسأله المسألة صارحة في ذهنه. والله مهو عارف من وين بده يجيبها ليه؟ لانه هو قارئ عشرين الف كتاب
وهذا ليس صحيحا ليس صحيحا اخواني. ابن تيمية رحمة الله عليه احصوا عدد المؤلفات في زمنه. قالوا لا تزيد عن مئتي كتاب هاظا اللي قرأه اسميتي كتاب اصول العلم مش الف ليلة وليلة وكليلة ودمنة. لأ. اصول العلم
تمام؟ اليوم بيجيك عالمكتب المعاصرة. عندك عشرات الالاف خاصة مع ظهور المخطوطات الضايعة هون وهون. فبعض طلاب العلم يقول بدي اقرأ كل هاي الكتب لأ اصلا خطأ تقرأ كل هاي الكتب خطأ
ايمتا ركز لي على عشرة عشرين ثلاثين هي اصول العلم واذا جاءك شخص قال لك لا انت مش قارئ كثير قل له لا انا قارئ عميق وتعال اتحداك يقول تعال اتحداك
في المذهب مين افضل؟ انت قارئ مثقف هيك تقرأ في كل المذاهب. وانا قارئ عميق في مذهبي دعونا ننظر من الذي يستطيع ان يفتي ومن الذي يستطيع ان يتحدث بعلم ويستحضر الدليل ووجه الدلالة وطريقة التفكير والنظر القارئ العميق افضل بكثير بكثير من
المتوسع خدها مني فلذلك اذا جاءك شخص قال لك انا قرأت كثير كثير لا تحكم عليه. مش بقول لك انه هذا ضعيف لا تحكم عليه. انظر في انتاجه المعرفي والعلمي ومدى ضبطه للعلم والمعرفة
لذلك المتخصص قرأنا في جامع بيان العلم وفضله. لماذا المتخصص كان يهزم ابو عبيد الخاص بن سلام لانه متخصص تعمق في فكرة واحدة طحنها فهمها عاش معها لان المعرفة تحتاج لوقت حتى تنضج. اما اللي موخذ المعلومات هيك سريع سريع سريع من كل علم
هيدي متى نضجت في ذهنك؟ ما هي المعلومة بدها توخد وقتها في التحليل والفهم. انت ما سمحت لها لانك اليوم بتقرأ في المذهب بكرة بتقرأ في الاصول. بعده بتقرأ في اللغة. بعدين بتقرأ في السياسة بعدين
تقرأ مذكرات شكسبير بعدين تقرأ رواية كذا. الذهن انت بتفكر لازم اقرأ اقرأ اقرأ. بعض الناس بنصح بهاي النصيحة وانا بقول لك نصيحة هاي غير صحيحة نعم جيد ان تطلع على الفنون والمعارف
لكن حتى تشكل معرفة انت تحتاج الى تركيز. في علم واحد. كتب محددة تقرأها وتضبطها افضل بكثير. الشيخ ابن عثيمين رحمة الله ايش كانت مكتبته؟ الشيخ ابن عثيمين ما جاوزت مكتبته ست رفوف
لكن انتاج المعرفي والعلمي في وجهة نظري اكثر بكثير من مشايخ يقول لك انا قرأت والله عشرين الف او عشر تالاف او شيء لكن ما لا يعطي معلومة جيدة. طب قل له تعال اصل لي معلومة فكرة معينة
ما عنده قدرة على تركيز المعلومات. فهذه انتبه لها. اه انا مش عارفها في اي قاعدة حكيتها. بس المهم القاعدة الاولى ايش هو ما دخلناش لسا. طيب. نيجي الان على قواعد لفهم المقروء وتحليله
القاعدة الاولى بدك تفهم الكتاب بشكل جيد شو اول خطوة لازم اعملها تشتري نسخة جيدة من الكتاب. احذر من دور النشر التجارية احيانا بذكر نفسي في بعض الفقرات يعني كنت اجلس يوم يومين مش قادر افهم شو بحكي
عم بعيد فيها يعني مش الكتاب صعب بس هاي الفقرة مش قادر افهمها. بروح بشوف نسخة اخرى بلاقي الكتاب خطأ مكتوب طبعا ساعتا مصاب بالقهر بدك. يعني تتعامل مع المحقق انه ضيع وقتك
انا يومين عم بعيد الفقرة اخر اشي بكتشف ناس بتحط الواو ناس تحط لي عكست كلمة ما كانت كلمة تغير كل معنى الجملة فمن اصعب الاشياء انك تقرأ كتاب غير محقق جيدا او تحقيق تجاري خصا دور النشر اللي معروفة بسوء طبعاتها راح تعذبك
وراح تضيع طاقتك وتكتشف اخر شي انه المشكلة في النسخة مش فيك. اذا اقتناء نسخة محققة بشكل جيد وهنا تسأل المعلم عنها. القاعدة الثانية معرفة الزمان كان والظرف المناسب الذي كتب فيه الكتاب. حتى تحدد هذا الكتاب مناسب الك ولا غير مناسب الك ولكن هذا كله ستعود فيه الى المعلم
هو الذي سيحدد لك هل ظرف الكتاب وزمان الكتاب ومكان كتابته وو معلوماته؟ هل تناسبك انت او لا تناسبك؟ انت لست الان في المرحلة مؤهل لهذا القرار. القاعدة الثالثة عند قراءة كتاب عند استشكال نص ما. شو اعمل؟ انا يا شيخ الان عم بقرأ. مرت علي فقرة ما فهمتها. ما
هو الحل اتركها ورط عغيرها الشيك بقول لك لأ غلط هيك بنعمل احنا. والله ما فهمتها. خلص اقفز عغيرها يا شيخ. انا ما بنفع. الطالب الجاد المكافح لا يسمح ان يقرأ كتابا في كلمة واحدة غير
ومفهومة. حقيقة بدك تكون مكافح اياك تنهي كتاب حتى تكون من الجلدة الى الجلدة تستطيع ان تشرح كل عبارة فيه. هذا القارئ الصحيح طب ايش اعمل يا شيخ النسخة؟ الان في عندك عدة وسائل. اذا الشيخ والله سهل متوفر بتبعت له. مش زي بعض الشباب
بكونش هادا قرارك الاول انه بعض الشباب الله يجزاه الخير كل ما يشكل عليه الرسمة الاقيه باعثة تليجرام. شيخ بالله هادي شو معناها؟ لأ ما هو شيخ استنى شوي. هذا لو كل طالب علم ما اشكل عليه
بده يبعت لي انا رح اضلني جالس على التليجرام من الصباح للمساء فقط اجيب عن التساؤلات انت نفسك اول اشي حاول تفك اللغز شغل دماغك وانا بدي انمي قدرة الفهم عندك
من الطرق اللي وجدها العلماء مفيدة ان تعيد قراءة الفقرة خمسين ستين مرة وانا هادي جربتها كان علماءنا يقولوا الشيء الذي تكرره حتى لو انت يعني ما فيش اشي جديد دخل معطى انك تفهم مع كثرة التكرار باذن الله تفرج والاستعانة بالله
لذلك هنا اه ابو بكر الصيرفي يقول كررت المسألة على نفسي الف مرة حتى تحققت يعني حتى فهمتها الف مرة قرأ المسألة حتى استطاع يستوعبها صح ليش بقول لكم اخواني القراءة العميقة
و ليش بقول لك العلم يا اخواني طويل وانه محتاج تتخصص في جزئية واحدة في النهاية. لانه في مسائل ستحتاج جهد واكررها خمسين ستين مرة فعلا ينقشع عنها الضباب واجدها اصبحت مفهومة لدي واضحة بشكل جيد. فاذا اذا نص معين ما فهمته كرره
طيب ما فهمتوا بعد التكرار والله انتم يا شيخ خمسين ستين ما فهمت. هونا بقول منطقي انك تسأل شيخ او زميل الك قرين ممكن يكون افضل منك. او تبدأ تبحث عن شو
روح لهذا الكتاب تساعدك على تجلية مشكلة هذا النص. لكن المهم احفظها مني. احذر ان تقرأ كتابا وان وان تنهيه وانت لم تفهم كلمات منه حقيقة لازم يكون عندك نوع من التحدي
انه انا ما بسمح لكلمة مر وانا مش فاهم انه هو نوع من القهر. يعني كيف فاتتني هاي ؟ اللي ما عنده هذا التحدي سيفوته كثير من العلم خلي عندك روح تحدي بدي افهم كل شي. شو ما كان الثمن. هذا سينمي قدراتك باذن الله. لانه انت عن ذهنك عم بتحدى
بالتالي ذهنك عم بركز كثير كثير حتى ينجح في هذا التحدي ويفوز على النص القاعدة الرابعة اذا لم تستطع فهم كلام المصنف او المؤلف من كتاب حاول مراجعة كتب تلامذته. مثلا ابن تيمية احيانا يشكل علينا بعض كلامه
نبحث عن فهم كلامه اين؟ عند ابن القيم لذلك يقولون ابن القيم افضل شارح لكتب ابن تيمية مع انه لم يشرح له متنا وانما افكار ابن القيم هي تجلي وكشف لافكار ابن تيمية بس ابن تيمية بطبيعته الله يرحمه ايش؟ بستطرد كثير فبتشد بها. ابن القيم مرتب اكثر
يعني ما عندوش يعني بنسق المعلومة واحد اتنين ثلاث. فبتشعر نفسك عم تفهم ابن تيمية من خلال ابن القيم. وهكذا ممكن؟ والله معلومة في تقي الدين السبكي ما فهمتها. بشوف ايش روح كتبه. عند ابن الحاجب عند وهكذا
القاعدة الخامسة لا تتسرع في تشكيل تصور معين عن رأي احد المصنفين في قضية ما حتى تجمع كلامه من مختلف مظانه وتعرف طريقته في استعمال الالفاظ شوف هنا راح اختم بهاي الفكرة لانه صعب اكمل اكثر من كده. بس هاي الفكرة مهمة ركزوا في بالكم
اللي بيصير اخواني اعطيهم مي بسم الله. اه كثير من الشباب وهذه انا ليش وقفت عندها؟ لانها الها مشكلة في غلاة التبديع والتكفير اليوم مشكلة التسرع في فهم رأي المصنف. احنا الان بنتكلم عن قواعد في فهم المقروء
تسرع في فهم رأي المصنف وتشكيل رؤى سريعة. وبطلع اليوم الثاني او الثالث يتكلم بها وهذا رأي ابن تيمية وهذا رأي كذا وكذا. ويكون هو مستعجل جدا في تبني الاراء. هذي حقيقة انا وين واجهتها مشكلة في حياتي في قضية رأي ابن تيمية في مسألة العذر بالجهل
هذه مسألة كانت طاحنة في فترة الشباب عندنا. ونشأ عليها بعض المشايخ كانت يعني جدا جدا شرسة وكان فيها تكفير وتبديع من المشايخ لبعضهم ودخل فيها اناس ومشايخ غفر الله للجميع
مسألة العذر بالجهل للمشركين. انسان مسلم ايش هي صورة المسألة؟ انسان مسلم اقترف صورة منصور الشرك استغاث بميت او ذبح عند قبره او دعاه دعا الميت هذي شرك. احنا متفقين انه هاظا التصرف شرك اكبر
لكن هل هذا المسلم الذي ارتكب هذه الصورة من صور الشرك الاكبر نحكم عليه مباشرة انه كفر ولا يعذر بالجهل حتى تقام عليه الحجة الانصار في رأيهم. في رأي بقول لك اي انسان مسلم مارس الشرك الاكبر بان استغاث بقبر او ذبح له او كذا مباشرة نحكم عليه بانه ماذا
كافر خرج عن الاسلام ولا يعذر بالجهل في هاي المسائل. الرأي الثاني شو بقول ؟ لأ. اذا في مسلمين بيمارسوا هاي الانماط الشركية هسة عمل شرك اكبر لا يجوز قطعا لكن لا نستعجل في ان نقول انهم مشركون وخرجوا عن الاسلام حتى نقيم عليهم الحجة ونتأكد
كاتبين انهم مستوعبين لانه ممكن يكون هو مش فاهم انه تصرفه شرك باختصار هاي المسألة اللي كانوا يقولون انه لا عذر بالجهل في مسائل الشرك الاكبر كانوا ينصبون الى ابن تيمية هذا الرأي. ودايما كانت حجتهم ابن تيمية قال ذلك في كتبه. وهذا رأيه. وانتم مش فاهمين كلام ابن تيمية
الرأي الاخر بقول لأ ابن تيمية يعذر بالجهل في مسائل الشرك الاكبر وهذا الوضع من كتبه اذا احنا الان امام معضلة ايش هي انه في اثنين عم بقرأوا لابن تيمية
كل واحد عم بيفهمه بطريقة مختلفة عن الاخر. في واحد بفهم انه ابن تيمية لا يعذر بالجهل في مسائل الشرك الاكبر. وفي واحد ينظر له انه ابن تيمية يعذر بالجهل
في مسائل الشرك الاكبر. اثنين بقرأوا لنفس الشخص وكل واحد فهمه بشكل مختلف. الان شو اللي عم بصير ما وصلت اليه ان الذين يقولون ان ابن تيمية لا يعذر بالجهل
قرأوا ابن تيمية قراءة مستعجلة مقتطعة ولم يحسنوا تطبيق قواعد الفهم والتحليل الصحيح. فاخذوا رأي ابن تيمية من اطلاقات وسياقات عامة وليس من السياقات التي يؤصل فيها ابن تيمية لهذه المسألة بالتحديد. شف هذا النص اللي بين ايديكم. الذين لا يعذرون بالجهل ويقولون ان ابن تيمية
هذا مذهبه يعتمدون على نصوص مثل هذا النص. يقول ابن تيمية والذين يزورون قبور الانبياء والصالحين ويحجون اليها ليدعوهم ويسألوهم او ليعبدوهم ويدعوهم من دون الله هم مشركون كنظرة اولى ايش رح تقول
انه خلص حكم انه ما في عذر. عذرهم ولا لا ما عذرهم. قال هم مشركون مباشرة هون شو اللي عم بصير معه؟ انه ابن تيمية هنا في الحقيقة هو يتكلم عن اصل المسألة. انه طبيعة هذا العمل عمل شرك
فالذين يفعلون هذا الكلام هم مشركون يعني في اعمالهم. بس هو الان مش عم بحكم عليهم بالحكم الشرعي انهم ارتدوا وخرجوا عن دين الاسلام ولا يعذرون بالجهل. طب كيف انت عرفت هذا الكلام انه لم يحكم عليهم؟ اطلعوا عالفقرة الثانية
وعند الرجوع الى كلامه نجده يصرح في سياقات تأصيلية انه يعذر بالجهل. فمن ذلك قوله الفقرة الاولى بل نعلم انه نهى عن كل هذه الامور وان ذلك من الشرك يعني هذا سياق طبعا طويل بس انا اتيت من اخره. وان ذلك من الشرك الذي حرمه الله ورسوله
لكن شف شف لكن لغلبة الجهل وقلة العلم باثار الرسالة في كثير من المتأخرين لم يمكن تكفيرهم بذلك حتى يتبين لهم ما جاء به الرسول صلى الله عليه وسلم مما يخالفه
شو رأيك بهذا الكلام؟ اذا هو بقول لك هاي الافعال من الشرك اه هو من الشرك الذي حرمه الله. طب الذي يمارس مشرك قال لك لا انا ما بستعجل بالتكفير. ليه
لغلبة الجهل وقلة الدراية وكثرة الشبهات. فانا اصبر حتى اقيم عليه الحجة. ثم بعد ذلك اسقط الحكم عليه. اه اذا هون انت امام معضلة في عندك نص اول استعجالك في قراءته جعلك تتوقع انه ايش ؟ انه ابن تيمية لا يعذر بالجهل. خلاص قال هيهم مشركون. يا اخي شو مالكم انتم؟ يقال كذا
طب انت قرأت النصوص الاكثر تفصيلا والاكثر وضوحا؟ بدي اياك تفهم شغلة في الكتب خاصة الكتب التراثية. احيانا انا بكون بتكلم في سياق معين مش سياق تأصيل لمسألة ما بتكلم في سياق معينة وهذه افعال الحقيقة افعال المشركين. والذين يفعلون كذا فيهم من افعال المشركين. انا هون مش عم باصل مسألة
العذر بالجهل او لا انا عم بوصف افعال بسياق معين انها افعال شركية ولا تصح. بس لو استوقفتني وسألتني طب انت بتعذر بالجاهل اولى اهو انا باجي بفصل لك اكثر رأيي في هاي المسألة وقواعدها. كثير من الشباب المستعجل في القراءة ياخذ نص مقتطع من جهة معينة
سريعا ما قرأ كل تراث ابن تيمية عشان هيك ابن تيمية اكثر من يعلمك المنهج المعرفي في الفهم في كتبه الله يرضى عنه. دائم اله مقولة جميلة ايش يقول ابن تيمية؟ اذا اردت ان تعرف منهج كاتب او طريقته في شيء عليك ان تجمع كلامه من كل مصنفاته
يعني ما بصير انت تبني رأيك بمنهج ابن تيمية من خلال نص نصين. بدك تحكي انت رأي ابن تيمية بدك تكون قرأت كتب ابن تيمية كلها او تسعة وتسعين بالمية منها. اما قارئ لين الرسالة الواسطية وجايب لي من الفيسبوك او اليوتيوب بعض المختطفات من كلامه. وبتقول لي انا ساعبر عن
ابن تيمية لا الله يرضى عليك. بس تقرأ لدرء تعارض العاقل والنقل ومنهاج السنة وبيان تلبيس الجهمية. انا لسا بعترفش بالطالب القارئ الوسطية والتدبيرية والحموية والباقي والتقاعدة في هادي لسانك صغير انت ابن تيمية. بتقرأ له هاي الكتب الكبرى
بعدين بتيجي بتقول لي شو رأيي ابن تيمية؟ ليه؟ لانك هناك ستبدأ تجمع كل كلامه من مختلف المصنفات فبتتشكل لديك الرؤية كتير من الشباب شو بعمل؟ بروح عالفيس بوك سريعا بدور كلام ابن تيمية انهم مشركون بروحوا عالمكتب الشامل اين قال ابن تيمية كلمة مشركون بجمع لي اياها من كتبه ها شف شيخ لا يعذر
الجهل. يا اخي انت رايح لعند المكتبة الشاملة. طب انا هيني بجيب لك عشرين ولا ثلاثين نص انه عذر بالجهل. وفي السياق اللي بأصل فينا المسألة. فرق بين كلام الانسان
في سياق عام تمام؟ وفي كلام وفي سياق البناء للمسألة. انا في السياق العام قد اتسامح في اطلاق بعض العبارات. عشان هيك ابن تيمية كثير ما يقول عن الصوفية عباد القبور وهؤلاء اخوان المشركين الذين يفعلون كذا. هو في سياق مشحون عم بغلط عم بحاول يشد الامر عليهم
بس لو رجعت تعال تعال ابن تيمية. انت حكيت وهؤلاء الذين هم اخوان المشركين ويفعلون هل انت قصدك انهم كفار؟ بقول لك لا انا هذا في سياق تحذير من افعالهم. لكن بدك تيجي اوصل لك المسألة؟ اه لأ. انا اعذر بالجهل حتى تقام الحجة الرسالية
فهنا وجدنا بعد البحث ان الاخوة الله يكرمهم المشايخ مشايخ كبار حتى ضاعوا فهم هاي المسألة. انا ما عندي مشكلة انك يعني مش ما عندي مشكلة تخافي تفهميها. لا عندي مشكلة تخاف ابن تيمية
انه انت لسانك صغير. بس الفكرة انك تتبنى وجهة نظر معينة تعذر ما تعذر برجع لك. مع انه بدك تترون مسألة خطيرة بس وين ما بسمح لك بسمحلكش تحكي انه ابن تيمية لا يعذر بالجهل. يعني انت تتمنى وجهة نظر اخرى
رأيك تحمل مسؤوليته امام الله بس ما بسمح لك اه تقول لي ابن تيمية منهجه انه لا يعذر بالجهل. ليه ؟ لاني بعرف ساعتها انه انت مش فاهم وبعرف ساكت انت مش قارئ. انا ممكن اتمنى وجهة نظر معينة بس ما بحطها على ابن تيمية او على ابن القيم او او فلان. وانا لأ كلامه مش زي كلامي. لكن انا
انه انت مضطر انك تلصق رواه في ابن تيمية احيانا حتى ايش؟ حتى يظهر انه كلامك لك فيه سلف. لكن حقيقة القارئ الجيد والفاهم الجيد يستوعب ان ابن تيمية رحمة الله عليه هو يعذر بالجهل في مسائل الشرك. طب الدعوة النجدية
لا مختلفين الدعوة النجدية فيها خلاف كبير وكثير منهم لا يعذر فهم ليسوا زي ابن تيمية. حتى لو هم فهموا ابن تيمية هيك بقول ابن تيمية ايش هو الدعوة النجدية شيء اخر
وهذه مسائل يطول بس انا حبيت اعطيك فركة صغيرة انه اخواني عملية الفهم والتحليل خطيرة. لانه انت ممكن تتوصل لحكم في التكفير او التبديع ناتج عن قراءتك غير الصحيحة. كذلك في الفترة الماضية نشأ مرجئة او غلاة مرجئة حتى ينسبون الى السلفية
الان شو كانت مشكلتهم؟ غناة الارجاء هؤلاء مشكلتهم ايضا ينسبون فكرهم لابن تيمية. فنظرت في كتبهم قرأوا كتب ابن تيمية غلط. يعني واضح ان الرجل اقتطع كلام ابن تيمية من
وبشكل مغلوط ولم يربط السابق باللاحق فنشأ فهم مغلوط. ليش بقول لك الفهم هو اخطر شيء؟ لانك اذا قرأت السلف او التراث بشكل المغلوط انت ممكن تعمل كارثة ممكن تعمل جماعة تكفير ممكن تعمل جماعة تبديع. واخر اشي تحطها في ظهر ابن تيمية والمسكين ما لوش علاقة بالموضوع انت اللي فهمته غلط. اليوم
اي واحد بحطها في ظهر ابن تيمية وهيك حكى. طب ابن تيمية اله سياقات. مش سهل ابدا ابدا. بتفهم ابن تيمية لانه موسوعة كبيرة وكتبه شوية لغتها عالية وصعبة. ومحتاج لنوع معين من الفهم. فملازمة المشايخ الكبار اللي فهموا هذا
كلام وعاشه يعني ابن تيمية باختصار محتاج لعمر تعيشه معه. يعني ممكن تحتاج عشر سنوات تعيشه مع ابن تيمية في تراثه حتى تضمن انك فهمت كل وجهات نظره في المسائل المتباينة. فهون بنرجع اذا القاعدة الخامسة اللي راح اختم فيها المجلس اليوم لا تتسرع في تشكيل تصور معين
عن رأي احد المصنفين في قضية ما فكرية عقدية فقهية حتى تتأكد من انك جمعت كل كلامه. وقرأت كل كلامه في مختلف مصانعه ومصنفاته ثم بعد ذلك تعرف ايضا منهجه. يعني ابن تيمية لما يقول مشرك طريقته في استعمال الالفاظ. لما ابن تيمية يقول وهؤلاء مشركون. هل يقصد تنزيل
الحكم عليهم فعلا؟ وهل نقصد انهم ارتدوا عن الاسلام؟ ولا يقصد في استعماله لهذا اللفظ؟ انهم فعلوا افعال المشركين مو هادا استعماله لللفظ ايضا خطير. هذي منهج هذا المصنف في استعمال الالفاظ. هاي لحالها حفلة. لانه هذا بستعمل الالفاظ بطريقة بيجي
بستعملها بطريقة بيجي ابن رجب استعملها بطريقة بيجي فلان بستعمل نفس الالفاظ بطريقة اخرى اخواني باختصار عملية الفهم عملية مضنية متعبة كبيرة لكنها لذيذة. دبر يبحث عن المعرفة لمن فعلا عنده تحدي اني انا بدي اوصل فعلا لرأي ابن تيمية. فيجارد ليلا ونهارا ليقرأ كل شيء. اما الانسان فقط اللي هدفه ينصر هواه
وبالتالي هو اصلا عنده نظرة سابقة انه انا ما بدي اعذر بالجهل. فشو بسوي هو اصلا بده هيك يكون الموضوع. فروح يبحث في كتب ابن تيمية عن اي نص ولو خمسين بالمية بوافق هواي. ولو عشرين بالمية بوافق هواي. مش ببحث عن
اي ابن تيمية فعلا لا هو يبحث في كلام ابن تيمية عما يوافق هواه. وهذه فعل اهل البدع ترى. دائما يأتون الى القرآن يتبعون متشابهوا. اي اية وبتخدمهم بوجهة نظرهم. بقول لك هيك ربنا قال. طب بس انت لازم تقرأ القرآن كله
تمام؟ يعني بالمؤمنين رؤوف رحيم. ربنا قال في وصف النبي صلى الله عليه وسلم. وين السماحة مع النصارى واليهود؟ يا اخي الرحيم. بس مش في اية في سورة التوبة. فاذا انسلقت الاشهر
المشركين حيث وجدتموهم وانت تقرأ ليش هاي الاية تنزال الاية هذيك. يعني فهمتوا شو يعني ان ياتي الى الشيء الشيء اللي باخده ما باخده. والايات اللي بتخدموا ما بوخذها وكذلك يفعل في الحديث النبوي وكذلك يفعل في تراث اهل العلم. بيجي بقول لك ابن تيمية اللي كذا وكذا وكذا. طب ابن تيمية كذا كذا يعني
ابن تيمية كاملا طقم كامل طيب هذي بالنسبة للقواعد المتعلقة لن اطيل اكثر من ذلك سنكمل هاي القواعد يعني هو بقي صفحتين لكن للاسف الوقت داهمنا اليوم. نختمها ان شاء الله في المجلس القادم ونشرع ان شاء الله في المهارة
الثالثة باذن الله وصلى الله على سيدنا محمد وعلى اله وصحبه وسلم غراس العلم طريقك نحو علم